pythainlp/thai-wiki-dataset-v4 huggingface dataset:
ดาดราและนครหเวลี

ดาดราและนครหเวลี (,) เป็นอดีตดินแดนสหภาพแห่งหนึ่งของสาธารณรัฐอินเดีย ในปัจจุบันเป็นอำเภอหนึ่งของดินแดนสหภาพซึ่งรวมเข้ากับอีกดินแดนสหภาพหนึ่งในชื่อดาดราและนครหเวลี และดามันและดีอู ซึ่งนครหเวลีถือเป็นดินแดนส่วนใหญ่ที่ถูกโอบล้อมโดยรัฐมหาราษฏระกับรัฐคุชราต ส่วนดาดราเป็นเขตขนาดเล็กที่อยู่ทางตอนเหนือของนครหเวลี เป็นดินแดนส่วนแยกถูกโอบล้อมโดยพื้นที่ของรัฐคุชราตทั้งหมด บางส่วนของพื้นที่ห่างจากเมืองดามันประมาณ 10-30 กิโลเมตร มีเมืองเอกคือ เมืองสิลวัสสะ
ปัจจุบัน ดาดราและนครหเวลีได้ถูกควบรวมเข้ากับดินแดนสหภาพดามันและดีอู พร้อมกับจัดตั้งขึ้นเป็นดินแดนสหภาพใหม่ ชื่อว่า "ดาดราและนครหเวลี และดามันและดีอู"
ประวัติ.
ในปี ค.ศ. 1783 ดาดราและนครหเวลีตกอยู่ภายใต้การปกครองของโปรตุเกส เนื่องจากเป็นการชดเชยเรื่องที่ทหารของจักรวรรดิมราฐาทำให้เรือสำเภาของโปรตุเกสล่ม ต่อมาในปี ค.ศ. 1785 ดาดราและนครหเวลีได้รับการปกครองโดยตรงจากรัฐบาลโปรตุเกสแห่งเมืองดามันจนถึงปี ค.ศ. 1954
หลังจากอินเดียได้ประกาสอิสรภาพในปี ค.ศ. 1947 ประชาชนในดาดราและนครหเวลีได้รวมตัวกัน ก่อให้เกิดองค์กรแนวร่วมแห่งกัว (UFG), องค์การปลดปล่อยแห่งชาติ (NMLO) และอาซาด โคมาตักซึ่งทำให้ดินแดนแห่งนี้เป็นอิสรภาพจากโปรตุเกสในปี ค.ศ. 1954
ดาดราและนครหเวลีเริ่มเป็นที่จับตามองขององค์กรทางกฎหมาย ประชาชนในอดีตอาณานิคมได้เรียกร้องให้อินเดียเข้าทำการช่วยเหลือเกี่ยวกับการบริหารจัดการ ด้วยการช่วยเหลือของนาย เค.จี. พัทลานี เจ้าหน้าที่ที่ดูแลด้านการบริหารชาวอินเดียได้เซ็นสัญญาในเรื่องการบริหาร
ในช่วงปี ค.ศ. 1954-1961 ดินแดนดาดราและนครหเวลีได้รับการบริหารจากบุคคลที่เรียกว่า วริศตปัญจยัตแห่งดาดราและนครหเวลีอิสระ (Varishta Panchayat of Free Dadra and Nagar Haveli) 
ในปี ค.ศ. 1961 เมื่ออินเดียได้เข้ายึดครองกัว, ดามัน และดิอูได้เพียงหนึ่งวัน นายพัทลานีผู้ที่วางแผนในการเป็นรัฐมนตรีแห่งดาดราและนครหเวลีเพื่อเป็นผู้นำแห่งรัฐ ได้เห็นด้วยกับนายชวาหระลาล เนห์รูในการที่จะรวมดาดราและนครหเวลีเข้ากับสาธารณรัฐอินเดีย ท้ายที่สุดดาดราและนครหเวลีจึงเข้าร่วมเป็นดินแดนสหภาพของอินเดียมาจนถึงปัจจุบันนี้
ประชากร.
ดาดราและนครหเวลี มีประชากรรวมกันทั้งหมด 220,451 คน โดยภาษาหลักที่ประชาชนใช้เป็นภาษาหลักในปัจจุบันคือ ภาษามราฐี, ภาษาฮินดี และภาษาคุชราต ประชากรมีทั้งที่นับถือศาสนาพราหมณ์-ฮินดู โดยมีศาสนสถานในศาสนาฮินดูอยู่ 64 แห่ง ดาดราและนครหเวลีถือเป็นพื้นที่สำคัญของวัฒนธรรมวาร์ลีที่เป็นวัฒนธรรมผสมระหว่างคุชราตกับมราฐี นอกจากนี้ประชากรส่วนใหญ่ของเมืองสิลวัสสะยังได้รับมรดกทางวัฒนธรรมจากโปรตุเกสในเรื่องการนับถือศาสนาคริสต์นิกายโรมันคาทอลิก รวมไปถึงชื่อเมืองสิลวัสสะ ที่มาจากคำว่า "ซิลวา" ที่มาจากคำในภาษาโปรตุเกส นอกจากนี้ก็ยังมีชุมชนมุสลิมตั้งอยู่ด้วย
เศรษฐกิจ.
เศรษฐกิจของดาดราและนครหเวลีในปี ค.ศ. 2004 มีผลิตภัณฑ์มวลรวม 218 ล้านดอลลาร์ แต่อุตสาหกรรมที่ใช้เครื่องจักรเป็นหลักกลับมีไม่มาก
แคนดี้มาเฟีย

แคนดี้มาเฟีย  เป็นนักร้องกลุ่มหญิง กลุ่มแรกในสังกัดโมโนมิวสิก แต่ละคนมีอายุเฉลี่ย 13-14 ในการเปิดตัวครั้งแรก เพลงที่เปิดตัวเป็นเพลงแรกคือ เพลง "Mafia" ซึ่งเป็นแนวเพลงผสมระหว่าง ป็อป และอิเล็กทรอนิกส์ ในตอนแรกนั้นมีสมาชิกทั้งหมด 4 คน คือ เน็ท แบมแบม กาญจน์ และ นุ่น ในภายหลังซิงเกิลที่สอง Alzheimer ได้มีสมาชิกเพิ่มอีกหนึ่งคน คือ มิลค์ หลังจากซิงเกิลที่สาม Blink Blink ได้ออน แอร์ แคนดี้ มาเฟียก็หายไปประมาณครึ่งปี ก่อนกลับมาในซิงเกิล 4 Low Sugar โดยก่อน MV จะปล่อยได้มีการนำคลิป Dace rehearsal ปล่อยออกทำให้มีผู้สนใจทำการโคฟเวอร์เป็นส่วนมาก ถือเป็นการกลับมาครั้งที่สำคัญของแคนดี้ มาเฟีย และไม่นานนักก็ได้ส่งซิงเกิลสบายๆ ที่ 5 เพลง Honey Honey ร้องสดครั้งแรกที่ "Modernnine Live Concert" เป็นครั้งแรก ส่วนอัลบั้มแรกออกวางขายวันที่ 12 มกราคม 2555 มีทั้งหมด 6 เพลง (รวมเพลง "เพื่อนกันพูดไม่ได้ทุกเรื่อง" ซึ่งยังไม่มีการโปรโมทก่อนวางขาย)
และด้วยความสำเร็จดังกล่าว แคนดี้มาเฟียได้ถูกคัดเลือกให้เป็นตัวแทนศิลปินไทยในเวที Asia song festival 2012 ที่ประเทศเกาหลีใต้ ทั้งห้าสาวได้นำศิลปะการรำกินรีไปเผยแพร่ยังเวทีแห่งนี้ พร้อมโชว์สองซิงเกิลคือ Blink Blink และ Honey Honey ก่อนกลับมาเตรียมงานเปิดตัวอัลบั้มที่สองต่อไป
ภายหลังแคนดี้มาเฟียหมดสัญญากับทางต้นสังกัดและยุบวงแล้ว แบมแบมได้ออกผลงานกับค่ายจีเอ็มเอ็ม แกรมมี่ ในนามของสมาชิกวง มิลค์เชก ส่วนเน็ทได้เป็น 1 ใน 8 คนสุดท้ายของ "The Star ค้นฟ้าคว้าดาว" ปี 12
ฟุตบอลทีมชาติบัลแกเรีย

ฟุตบอลทีมชาติบัลแกเรีย  เป็นฟุตบอลทีมชาติจากประเทศบัลแกเรีย อยู่ภายใต้การดูแลจากสหภาพฟุตบอลบัลแกเรีย เคยเข้ารอบฟุตบอลโลก 7 ครั้ง และฟุตบอลชิงแชมป์แห่งชาติยุโรปอีก 2 ครั้ง
ในฟุตบอลโลก บัลแกเรียไม่เคยผ่านรอบแบ่งกลุ่มมาก่อน ตั้งแต่เข้ารอบสุดท้ายครั้งแรกเมื่อปี 1962 จนกระทั่งปี 1986 บัลแกเรียได้ผ่านเข้ารอบ 16 ทีมสุดท้ายได้สำเร็จ ก่อนแพ้ให้กับเม็กซิโก 2-0 และผลงานดีที่สุดของบัลแกเรียในฟุตบอลโลกคืออันดับที่ 4 ในปี 1994
อัตลักษณ์.
ทีมฟุตบอลใช้สีของธงชาติ ชุดเหย้าใช้สีเสื้อขาว กางเกงเขียว ส่วนชุดเยือนใช้สีแดง ฉายาของทีมนี้คือสิงโต
ผงกล้วย

ผงกล้วย เป็นผงที่ได้มาจากกล้วยที่ผ่านกรรมวิธีต่าง ๆ ถูกใช้เป็นส่วนประกอบในการผลิตนมปั่นและอาหารทารก นอกจากนี้ยังได้มีกาารนำไปใช้ในการผลิตเค้กและบิสกิตหลายประเภท
การผลิต.
ผงกล้วยผลิตขึ้นโดยใช้หยวกกล้วย โดนนำไปสับด้วยเครื่องจักร จากนั้นนำไปผ่านกระบวนการด้วยเครื่องตัดโลหะโดยใช้เครื่องโม่บดแบบคอลลอยด์จนได้เป็นแป้งเปียก หลังจากนั้น ใช้โซเดียมเมตาไบซัลไฟต์เพื่อทำให้สีเหลืองของแป้งเปียกสว่างยิ่งขึ้น แล้วจึงนำแป้งเปียกไปทำให้แห้งด้วยวิธีการทำให้แห้งแบบลูกกลิ้งหรือแบบพ่นฝอย แต่แบบลูกกลิ้งได้รับความนิยมมากกว่าเนื่องจากไม่มีแป้งเปียกสูญเสียไประหว่างการทำให้แห้ง การทำให้แห้งแบบลูกกลิ้งยังได้เพิ่มปริมาณผงกล้วยให้มากขึ้นอีก 2% และทำให้มันแห้งไปได้พร้อม ๆ กัน แต่ไม่ว่ากระบวนการทำให้แห้งแบบใดก็ทำให้ผงกล้วยสามารถเก็บรักษาไว้ได้นานประมาณหนึ่งปีก่อนที่จะหมดอายุเช่นเดียวกัน
ประวัติ.
การใช้ผงกล้วยในสูตรอาหารทารกได้รับความนิยมแพร่หลายตั้งแต่ช่วงต้นคริสต์ทศวรรษ 1900 เนื่องจากเป็นวิธีการในการรักษาสุขภาพของทารกให้แข็งแรง ในปี ค.ศ. 1916 ผงกล้วยได้รับการพิจารณาว่าเป็นหนึ่งใน "อุตสาหกรรมที่สำคัญของเวสต์อินดีส" ในช่วงเวลาดังกล่าว เช่นเดียวกับกล้วยตาก
ยูไนเต็ดฟรุตคอมพานีเริ่มต้นออกผลิตภัณฑ์ชื่อว่า เมลโซ ระหว่างคริสต์ทศวรรษ 1930 โดยมีผงกล้วยเป็นส่วนประกอบหลัก และเนื่องจากคุณสมบัติที่มีประโยชน์ของผงกล้วย เมลโซจึงได้โฆษณาว่าเป็น "อาหารเพื่อสุขภาพสำหรับเด็กและคนชรา ช่วยรักษาอาการอาหารไม่ย่อย และเป็นผู้ให้ชีวิตใหม่สำหรับผู้ขี้เกียจทางร่างกายหรือจิตใจ"
การนำไปใช้.
โดยทั่วไป.
ผงกล้วยได้รับการค้นพบว่าเป็น "แหล่งสำคัญของคาร์โบไฮเดรตและแคลอรี ในขณะที่เป็นแหล่งโปรตีนปริมาณไม่มากนัก แต่ถึงกระนั้น คุณค่าทางอาหารของผงกล้วยยัง "เหนือกว่าคุณค่าทางอาหารของผลไม้อื่นอย่างชัดเจน" ผงกล้วยดังกล่าวยังพบว่ามีประโยชน์ในการรักษาอาการปวดแน่นท้องโดยทั่วไป
ในทางวิทยาศาสตร์.
ในปี ค.ศ. 1984 นักวิทยาศาสตร์จากอินเดียสามารถแยกส่วนของ "สารประกอบรักษาแผลเปื่อย" ที่พบในผงกล้วย ซึ่งได้นำไปสู่การผลิตผงประเภทที่ "มีฤทธิ์มากขึ้น 300 เท่า" ในการป้องกันโรคกระเพาะอาหาร ในภายหลังยังได้มีการค้นพบอีกว่าผงกล้วยยังได้เพิ่มการเจริญเติบโตของเซลล์ ซึ่งทำให้บริเวณที่เกิดแผลเปื่อยรักษาตัวเองได้เร็วขึ้น
ละอ่อน

ละอ่อน  เป็นวงดนตรีระดับมัธยมศึกษาจากโรงเรียนสวนกุหลาบวิทยาลัย ที่ชนะการประกวดวงดนตรี ฮอตเวฟมิวสิกอวอร์ดส์ ออกจำหน่ายอัลบั้ม 2 ชุด ได้แก่ "ละอ่อน" และ "เทพนิยายนายเสนาะ" สมาชิกบางส่วนได้ออกจากวงไปก่อตั้งวงใหม่ชื่อบอดี้สแลม
ประวัติ.
วงละอ่อนเกิดจากการรวมตัวของเด็กนักเรียน 6 คน จากโรงเรียนสวนกุหลาบวิทยาลัย ซึ่งคำว่า "ละอ่อน" นั้น เป็นภาษาถิ่นของภาคเหนือ มีความหมายว่า เด็ก ๆ คนที่อายุน้อยกว่า และเป็นชื่อวันรับน้องของโรงเรียนสวนกุหลาบวิทยาลัย ซึ่งเป็นการรับน้องระดับชั้นมัธยมศึกษาปีที่ 1 โดยรุ่นพี่มัธยมศึกษาปีที่ 6 ในขณะนั้น
รายการวิทยุฮอตเวฟได้จัดงานประกวดวงดนตรีระดับมัธยมศึกษาชื่อฮอตเวฟมิวสิกอวอร์ดส์ขึ้นเป็นครั้งแรกในปี พ.ศ. 2539 วงละอ่อนจึงได้เข้าร่วมการแข่งขันและได้รับรางวัลชนะเลิศ ทำให้วงละอ่อนได้รับการเซ็นสัญญาเป็นศิลปินในสังกัดมิวสิค บั๊กส์ และออกอัลบั้มแรกในชื่อ "ละอ่อน" โดยเพลงที่ได้รับความนิยมคือเพลง "ได้หรือเปล่า" และ "นิดนึงพอ" เป็นการรวมตัวกันของนักดนตรีส่วนหนึ่งของวงละอ่อน ซึ่งเคยชนะเลิศการประกวดฮอตเวฟมิวสิกอวอร์ดส์ ครั้งที่ 1 และมีผลงานมาแล้วถึง 2 อัลบั้ม
หลังจากนั้นสมาชิกในวงก็ได้แยกย้ายกันไปเรียนต่อ ทำให้มีการยุบวงไปชั่วคราว จนกระทั่ง ตูน - อาทิวราห์ คงมาลัย นักร้องนำของวง ได้กลับมาสนใจเล่นดนตรีและเริ่มแต่งเพลงอีกครั้ง จากนั้นก็ได้ ปิ๊ด - ธนดล ช้างเสวก มือเบส และ เภา - รัฐพล พรรณเชษฐ์ มือกีต้าร์ กลับมาช่วยทำงานเพลงในรูปแบบใหม่และก่อตั้งเป็นวงใหม่ชื่อ "บอดี้สแลม" ซึ่งแนวดนตรีได้เปลี่ยนไปอย่างสิ้นเชิง และได้มี ปั้น - เจษฎา ลัดดาชยาพร จากวงแบชเชอร์ (Basher) ขึ้นมาเป็นนักร้องนำของวงละอ่อนแทน และได้ออกจำหน่ายอัลบั้มชุดที่ 2 ซึ่งเป็นอัลบั้มเพลงประกอบละคร มีชื่อว่า "เทพนิยายนายเสนาะ"
โชกุน สันธนะพานิช

โชกุน สันธนะพานิช (เกิด 16 กุมภาพันธ์ พ.ศ. 2520) ชื่อเล่น โชกุน เป็นนักแสดงและนายแบบชายไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
โชกุน สันธนะพานิช หรือ โชกุน มีชื่อจริงว่า บรรเจิด สันธนะพานิช เกิดวันที่ 16 กุมภาพันธ์ พ.ศ. 2520 ที่จังหวัดอุดรธานี หลังจากจบชั้นมัธยมศึกษาที่อุดรธานี ได้เข้ามาศึกษาต่อที่มหาวิทยาลัยกรุงเทพ ระหว่างเรียนก็มีแมวมองไปพบเข้าจึงจับตัวไปแสดงมิวสิกวิดีโอให้ศิลปิน 2 พี่น้อง ราฟฟี่-แนนซี่ เคยคบหาดูใจกับนักแสดงสาว เอลิกา พลอยอัมพร แต่เลิกรากันไปภายหลัง 
โชกุน สันธนะพานิช ได้เข้าร่วมรายการ The Adventure ภารกิจพิชิตโลก รายการแนวเรียลลิตีผจญภัย โดยมี นีโน่ เมทนี บูรณศิริ เป็นเจ้าของโครงการ ทำรายการเพื่อที่จะนำดารา 8 คน เดินทางโดยรถยนต์ผ่าน 4 ประเทศ และ 1 เขตการปกครองตนเอง เริ่มตั้งแต่ไทย ลาว จีน ทิเบต เนปาล สู่เอเวอเรสต์เบสแคมป์ (Everest Base Camp) ผ่านความหนาวเย็น -30 องศาเซลเซียส บนยอดเขาเอเวอเรสต์ และฝ่าความร้อนกลางทะเลทรายของจีน บนเส้นทาง 15,000 กิโลเมตร โดยดาราที่ร่วมเดินประกอบไปด้วยศุภกรณ์ กิจสุวรรณ แอนดี้ เขมพิมุก มอริส เค อารียา สิริโสภา ภัครพร ภูวปัจฉิม สุนันท์ษา จิรมณีกุล และรุ้งลาวัลย์ โทนะหงษา
เขาสำเร็จการศึกษาระดับปริญญาโทจากคณะบริหารธุรกิจ มหาวิทยาลัยกรุงเทพธนบุรี
กีรติ เทพธัญญ์

กีรติ เทพธัญญ์ ชื่อเล่น เอ๊าะ เกิดเมื่อวันที่ 12 กันยายน พ.ศ. 2517 เป็นนักแสดง พิธีกรชาวไทย เข้าสู่วงการตั้งแต่ปี พ.ศ. 2536 ด้านการศึกษา จบการศึกษาชั้นประถมศึกษาที่ โรงเรียนถนอมพิศวิทยา มัธยมศึกษาที่โรงเรียนมัธยมวัดมกุฏกษัตริย์ และโรงเรียนสตรีวิทยา 2 ระดับอุดมศึกษาจากมหาวิทยาลัยราชภัฏจันทรเกษม
ประวัติ.
กีรติ เกิดที่โรงพยาบาลราชวิถี มีน้องสาว 1 คน เขาเสียคุณพ่อไปตั้งแต่เรียนอยู่ชั้น ม.3 เขาจึงตัดสินใจเข้าประกวด เดอะบอยโมเดลคอนเทสต์ 1992 โดยสามารถคว้ารางวัล ชนะเลิศฝ่ายชาย และ 
การประกวด Coffeemate stage challenge ได้รับตำแหน่ง รองชนะเลิศอันดับ 1
กีรติเข้าสู่วงการบันเทิงตั้งแต่ศึกษาอยู่ชั้นปีที่ 1 สถาบันราชภัฎจันทรเกษม คณะวิทยาการจัดการ เอกประชาสัมพันธ์ โดยได้แสดงในภาพยนตร์วัยรุ่นเรื่องแรกคือ "กระโปรงบานขาสั้น" ของบริษัทไฟว์สตาร์ ซึ่งถือเป็นภาพยนตร์ที่ประสบความสำเร็จอย่างสูงจนต้องมีภาค 2 จากนั้นยังได้แสดงใน "ม.6/2 ห้องครูวารี" ทำให้เขาเป็นที่ชื่นชอบในหมู่วัยรุ่นขณะนั้น
จากนั้นได้แสดงละคร โดยในช่วงแรกรับบทเป็น หนุ่มน้อยเจ้าสำอาง ในเรื่อง "ยามเมื่อลมพัดหวน" ที่นำแสดงโดยลลิตา ปัญโญภาสและเจตริน วรรธนะสิน เขายังรับบทในละครภาคต่อทางช่อง 3 เรื่อง "หวานมันส์วันอลวน" ภาคสองของ "หวานมันส์ฉันคือเธอ" หลังจากนั้นเขาก็มีผลงานทั้งภาพยนตร์และละคร อย่างต่อเนื่อง และ ยังได้รับเชิญไปออกรายการเกมโชว์และรายการวาไรตี้ ซึ่งขณะนั้นถูกจัดอันดับจากหนังสือพิมพ์ว่าเป็นบุคคลที่ออกรายการ และ เล่นเกมส์โชว์มันส์ที่สุดในยุคนั้น จากนั้นเริ่มก้าวเข้าสู่งานพิธีกร งานอีเว้น จนถึงปัจจุบันได้รับงานพิธีกร "ทูไนท์โชว์" และ "ครัวคุณต๋อย" ทางช่อง 3
นอกจากนั้นเขายังทำธุรกิจส่วนตัว ลีลาวดีสปา บริษัทท่องเที่ยว (บ.ทัวร์) บริษัท ลุกซ์ ทราเวล แอนด์ เอเจนซี่ จำกัด
ปัจจุบันสมรสแล้วกับ วิภา เทพธัญญ์ หรือก้อยแฟนสาวที่คบกันมานาน 6 ปีในแบบพิธีเล็ก ๆ เมื่อวันที่ 20 สิงหาคม พ.ศ. 2557 และมีบุตรชายด้วยกันคือ เด็กชายฐเดช เทพธัญญ์ หรือน้องวิน เกิดเมื่อวันที่ 23 พฤษภาคม พ.ศ. 2559
มัคคุเทศก์

มัคคุเทศก์ หรือไกด์ เป็นผู้ที่ให้ความช่วยเหลือ ข้อมูล ความเข้าใจทางด้านวัฒนธรรม ประวัติศาสตร์ และเหตุการณ์ร่วมสมัยต่างๆแก่บุคคลที่อยู่ในกลุ่มท่องเที่ยว นักท่องเที่ยวเอกเทศ หรือนักท่องเที่ยวในกรณีทัศนศึกษาที่สถานีทางศาสนาหรือประวัติศาสตร์ พิพิธภัณฑ์ และสถานที่ท่องเที่ยวที่ได้รับความสนใจอื่นๆ มัคคุเทศก์ส่วนใหญ่จะได้รับการรับรองจากองค์กรที่เกี่ยวข้องก่อนเข้าทำงาน ทั้งนี้ จะขึ้นอยู่กับนโยบายของแต่ละประเทศและภูมิภาค
ตามสมาคมมาตรฐานยุโรป คำจำกัดความของคำว่า "มัคคุเทศก์" คือ:
 บุคคลที่นำพาซึ่งผู้เยี่ยมชมในภาษาที่ผู้เยี่ยมชมเลือกและอธิบายซึ่งวัฒนธรรมและมรดกทางธรรมชาติของพื้นที่นั้นๆ โดยบุคคลนั้นมักมีหนังสือรับรองคุณวัฒิที่ออกให้โดยหรือยอมรับโดยทางการ
การรองรับคุณวุฒิการนำเที่ยวถือเป็นสิ่งจำเพาะของแต่ละประเทศและในแต่ละเหตุการณ์ ในบางกรณี การรับรองนี้อยู่ในระดับประเทศ ในบางกรณี อยู่ในระดับภูมิภาค ในทุกกรณี การนำเที่ยวมักขึ้นอยู่กับหลักจริยธรรมและศีลธรรมในการศึกษาและการฝึกงานของประเทศนั้นๆ ศิลปะการนำเที่ยวถือเป็นงานฝีมือ ต้องมีความสามารถในการรับรู้และเลือกบอกข้อมูลให้แต่ละกลุ่มผู้ฟัง ความสามารถในการส่งต่อข้อมูลโดยใช้วิธีที่ง่ายและตรงไปตรงมา ความสามารถที่จะให้ผู้มาเที่ยวเห็นและรับรู้ด้วยตัวเองในเวลาเดียวกัน
ธรรมรส ใจชื่น

ธรรมรส ใจชื่น มีชื่อเดิมว่า กนกกร ใจชื่น หรือ ส้ม มิสไทยแลนด์เวิลด์ 2007 ได้เป็นตัวแทนสาวไทยไปประกวดมิสเวิลด์ 2007 ที่จีน เกิดเมื่อวันที่ 30 มิถุนายน พ.ศ. 2529 เป็นบุตรีของนายจันทร์ และนางศรีอนงค์ ใจชื่น จบการศึกษาระดับปริญญาตรีจาก คณะนิเทศศาสตร์ มหาวิทยาลัยกรุงเทพ ปริญญาโท คณะบริหารธุรกิจ มหาวิทยาลัยศรีปทุม เคยผ่านการประกวดต่าง ๆ มาหลายเวที อาทิเช่น ไทยซูเปอร์โมเดล นางสาวถิ่นไทยงาม และ มิสโอเรียนทอล
ปัจจุบันเปลี่ยนชื่อจริงจาก "กนกกร ใจชื่น" มาเป็น "ธรรมรส ใจชื่น"
ผลงาน.
ละคร.
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ละคร.
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
เหงียน วัน หุ่ง

เหงียน วัน หุ่ง  เกิดวันที่ 5 พฤษภาคม ค.ศ. 1980 เป็นนักต่อสู้ชาวเวียดนาม เขาเป็นเจ้าของเหรียญทองกีฬาเทควันโดสามสมัยจากการแข่งขันซีเกมส์ เขายังเป็นตัวแทนจากประเทศของเขาเข้าร่วมการแข่งขันเทควันโดในโอลิมปิกฤดูร้อน 2008 โดยความสำเร็จในด้านกีฬาของเขานี้ ส่งผลให้รัฐบาลของเขามอบเกียรติระดับเฟิร์สคลาสที่มีชื่อว่า Honourable First Class Labour Order ให้แก่เขา ในเดือนมกราคม ค.ศ. 2006
นีนา โซลไฮม์

นีนา โซลไฮม์  มีชื่อในภาษาเกาหลีคือ โชมีซุน  เกิดวันที่ 4 สิงหาคม ค.ศ. 1979 เป็นนักกีฬาเทควันโดชาวนอร์เวย์ ผู้ซึ่งเข้าร่วมการแข่งขันโอลิมปิกฤดูร้อน ค.ศ. 2004 กับค.ศ. 2008 โดยในปีค.ศ. 2004 เธอได้เข้าร่วมการแข่งขันประเภทหญิงรุ่นน้ำหนัก +67 กก. เธอได้แพ้ หลอ เวย จากประเทศจีนภายหลังจากที่ได้รับบาดเจ็บที่หัวเข่า นอกจากนี้เธอได้รับเหรียญทองแดงจากรายการเวิลด์เทควันโดแชมเปี้ยนชิป 2001 ที่เมืองเจจู ประเทศเกาหลีใต้ และโซลไฮม์ได้รางวัลเหรียญทองรุ่นมิดเดิ้ลเวท (-72 กก.) ในรายการเวิลด์คัพ 2006 ที่กรุงเทพ ประเทศไทย และในโอลิมปิกฤดูร้อน 2008 เธอถูกเข้าตีโดย มาเรีย เอสปิโนซา ซึ่งเป็นชาวเม็กซิกัน และได้รับการอ้างเป็นเหรียญเงิน
โซลไฮม์ เป็นที่รู้จักกันดีในฐานะนักกีฬาที่ประเทศนอร์เวย์ แม้ว่าเธอจะเกิดในประเทศเกาหลีใต้ แต่ในวัยเจ็ดเดือน เธอกับฝาแฝดของเธอที่มีชื่อว่าโมนาต่างได้รับเลี้ยงจากพ่อแม่บุญธรรมชาวนอร์เวย์ และเติบโตในเมืองนัมซุส ปัจจุบันเธออาศัยอยู่ในกรุงออสโล
จีโอกู ซิลวา

จีโอกู ซิลวา  หรือชื่อเต็ม จีโอกู อังแดร ซิลเวสตรี ดา ซิลวา  เกิดวันที่ 7 มีนาคม ค.ศ. 1982 ในเซาเซบาสติโอ รัฐเซาเปาลู เป็นนักกีฬาเทควันโดจากบราซิล เขาได้รับชัยชนะเป็นอันดับที่สี่ในการแข่งขันเทควันโดชายรุ่นน้ำหนักไม่เกิน 68 กิโลกรัม ในรายการเทควันโดในโอลิมปิกฤดูร้อน 2004 เมื่อวันที่ 27 สิงหาคม และเขาไม่ผ่านการคัดเลือกสำหรับโอลิมปิกฤดูร้อน 2008
ซิลวาเติบโตที่เมืองลงดรีนา รัฐปารานา และเล่นกีฬาตามคำแนะนำของแม่ ซึ่งต้องการให้เข้าสู่สถานศึกษาแทนการต่อสู้ตามท้องถนน เธอต้องการให้เขาเอาดีด้านยูโด แต่ซิลวาได้เข้าสู่วงการเทควันโดเพราะเขาต้องการที่จะต่อสู้ให้เหมือนกับนักแสดงในภาพยนตร์ต่อสู้ เขาอ้างว่าเป็นเพราะอิทธิพลของเจท ลี กับเฉินหลง โดยเป็นดาราในภาพยนตร์ที่เขาชื่นชอบอย่างเรื่อง"ใหญ่ฟัดโลก" กับ"คู่ใหญ่ฟัดเต็มสปีด"
ซิลวามักทำการประท้วงบ่อยครั้งเมื่อมีการต่อต้านการสนับสนุนการเล่นกีฬาของเขา ในการกล่าวหาเพื่อรับเงิน 600 เรอัลเท่านั้น ซึ่งค่อนข้างเป็นไปอย่างล่าช้า ระหว่างสองถึงสามเดือนจากสมาพันธ์เทควันโด และจำเป็นต้องออกเงินจากที่ตนเองมีอยู่เป็นจำนวน 5,000 รีล ในการฝึกฝนและเข้าร่วมการแข่งขันในยุโรป เขายังเป็นนักปีนต้นไม้, ผู้เล่นกระดานโต้คลื่น, นักกระโดดร่มชูชีพ และนักกระโดดบันจี้จัมพ์ที่ประสบความสำเร็จ
ความสำเร็จ.
จีโอกู ซิลวา ได้รับสองเหรียญรางวัลจากการแข่งขันแพนอเมริกันเกมส์ โดยเป็นเหรียญทองแดงจากซานโตโดมิงโกใน ค.ศ. 2003 กับเหรียญทองจากรีโอเดจาเนโรใน ค.ศ. 2007 เขายังได้รับเหรียญทองแดงในรายการเทควันโดชิงแชมป์เยาวชนโลกเมื่อ ค.ศ. 1998 และเหรียญทองในเซาท์อเมริกันเกมส์สองครั้ง
โอลิมปิกฤดูร้อน 2004.
จีโอกูเข้าร่วมการแข่งขันโอลิมปิกครั้งแรกในปี ค.ศ. 2004 ซึ่งเขาได้เป็นอันดับที่สี่จากการแข่งขันในครั้งนั้น และได้แพ้ต่อฮาดิ ซาอิ โบเนห์โคฮัล ซึ่งเป็นนักกีฬาชาวอิหร่านในรอบควอเตอร์ไฟนอล ในการแข่งคัดเลือกผู้ที่แพ้เข้ามาชิงเหรียญทองแดง ซิลวาได้ชนะการ์โล มอลเฟตตา ชาวอิตาลี กับกาเบรียล ซากัสตูเม จากประเทศกัวเตมาลา แต่เขาก็ได้พ่ายแพ้ต่อซอง มยองซอบ ซึ่งเป็นชาวเกาหลีใต้ในรอบชิงเหรียญทองแดง
ในการแข่งขันชิงเหรียญทองแดง ซิลวาได้ซื้อถุงมือแบล็คแพนเธอร์ เพราะเขาต้องการที่จะประท้วงต่อการขาดการสนับสนุนสำหรับการเล่นกีฬาของเขาในบราซิล
ลักษทวีป

ลักษทวีป (Lakṣadvīp ลักษทวีป, มาห์ล: ލަކްޝަދީބު Lakshadīb ลักษทีป) หรือชื่อเดิมว่า หมู่เกาะลักกาดีฟ มินิคอย และอามินดีวิ  เป็นดินแดนสหภาพแห่งหนึ่งของสาธารณรัฐอินเดีย และเป็นหมู่เกาะจำนวนหนึ่งในทะเลลักกาดีฟ อยู่ห่างจากชายฝั่งรัฐเกรละทางตะวันตกเฉียงใต้ของอินเดียประมาณ 200-300 กิโลเมตร ถือเป็นเขตการปกครองสหภาพที่มีขนาดเล็กที่สุดในประเทศ ลักษทวีปเป็นหมู่เกาะแนวเดียวกันกับหมู่เกาะมัลดีฟส์และหมู่เกาะชากอส เนื่องจากการยกตัวของภูเขาใต้ทะเลในมหาสมุทรอินเดียและทะเลอาหรับ
โดยชื่อของ ลักษทวีป มาจากภาษาสันสกฤตสองคำคือ "ลักษะ" (लक्षं) หรือ "ลักขะ" ที่มีความหมายว่า "จำนวนแสน" กับคำว่า "ทวีป" (द्वीप) ที่มีความหมายว่า "เกาะ" รวมกันจึงมีความหมายคือ หมู่เกาะที่มีจำนวนแสนเกาะ
แฮมเบอร์เกอร์

แฮมเบอร์เกอร์  หรือเรียกสั้น ๆ ว่า เบอร์เกอร์  เป็นอาหารชนิดหนึ่งที่ถือว่าอยู่ในประเภทเดียวกับแซนด์วิช ประกอบด้วยเนื้อสัตว์ปรุงแล้วที่มีลักษณะเป็นแผ่นสอดไส้อยู่ตรงกลาง อาทิ เนื้อวัว เนื้อหมู เนื้อปลาทอด หรือเป็นเนื้อสัตว์หลายประเภทผสมกัน ประกบบนล่างด้วยขนมปังแผ่นกลม มีการสอดไส้ด้วยผักชนิดต่าง ๆ เช่น มะเขือเทศ ผักกาดหอม หอมหัวใหญ่ ชีสและเครื่องปรุงรสอื่น เช่น มัสตาร์ด มายองเนส ซอสมะเขือเทศ เป็นต้น แฮมเบอร์เกอร์เป็นอาหารที่ได้รับความนิยมและแพร่หลายไปทั่วโลก
แฮมเบอร์เกอร์เป็นอาหารที่ได้รับความนิยมไปทั่วโลก โดยเชื่อกันว่ามีถิ่นกำเนิดจากประเทศเยอรมนี ตามรากศัพท์คำว่า ฮัมบวร์ค ซึ่งเป็นชื่อเมืองในเยอรมนี ภายหลังจึงมาแพร่หลายยังสหรัฐอเมริกาโดยผู้อพยพชาวเยอรมัน
สถานีรถไฟพัทลุง

สถานีรถไฟพัทลุง ตั้งอยู่ถนนสถานี ตำบลคูหาสวรรค์ อำเภอเมืองพัทลุง จังหวัดพัทลุง เป็นสถานีรถไฟชั้น 2 ของทางรถไฟสายใต้ 
เหตุการณ์.
อุบัติเหตุรถไฟชนกัน 15 มกราคม 2554 เกิดอุบัติเหตุรถไฟขบวนสินค้า จากสถานีบางซื่อ-หาดใหญ่ ประสบอุบัติเหตุชนกับขบวนรถไฟบัตเตอร์เวิร์ธ กรุงเทพฯ-หาดใหญ่ ที่บริเวณสถานีรถไฟพัทลุง จนเป็นเหตุให้มีผู้ได้รับบาดเจ็บจำนวนหนึ่ง ที่เกิดเหตุพบขบวนรถไฟทั้ง 2 ขบวนได้รับความเสียหาย ตู้โบกี้บางตู้หลุดกระเด็นออกจากรางไปกระแทกชนกับขบวนรถไฟท้องถิ่น นครศรีธรรมราช -พัทลุง ที่กำลังจอดอยู่เพื่อรอสับรางใกล้จุดเกิดเหตุได้รับความเสียหายด้วย และมีผู้ได้รับบาดเจ็บด้วยจำนวนหนึ่ง แต่ที่มีอาการเจ็บหนักจำนวน 3 ราย เป็นผู้โดยสารและตำรวจรถไฟ โดยถูกนำตัวส่งโรงพยาบาลพัทลุงแล้วหลังจากเกิดเหตุ)
เบื้องต้นทางเจ้าหน้าที่สอบสวนทราบว่า รถไฟขบวนบัตเตอร์เวิร์ธ กรุงเทพฯ-หาดใหญ่ ได้เข้าจอดที่สถานีรถไฟพัทลุง ในชานชลาที่ 1 เพื่อทำการปลดหัวรถจักรออกจากขบวนเพื่อที่จะไปลากรถไฟขบวนสินค้าที่จอดเสียอยู่ช่วงระหว่างสถานีรถไฟปากคลองกับสถานีรถไฟพัทลุง 
ระหว่างที่กำลังชักลากรถขบวนสินค้าที่จอดเสียเข้าสถานี เพื่อเข้าไปจอดในชานชลาที่ 2 ปรากฏว่าเกิดอุบัติเหตุ รถขบวนสินค้าที่กำลังลากอยู่ได้พุ่งเข้าชนตู้โดยสารบัตเตอร์เวิร์ธ กรุงเทพฯ-หาดใหญ่ ที่ปลดหัวรถจักรออกและจอดรออยู่ที่ชานชลาที่ 1 ทำให้ตู้โดยสารกระเด็นไปกระแทกชนกับขบวนรถท้องถิ่น นครศรีธรรมราช-พัทลุง ที่จอดอยู่ในชานชลาที่ 3 ได้รับความเสียหาย อย่างไรก็ตามสาเหตุที่แท้จริงของการเกิดอุบัติเหตุกำลังอยู่ระหว่างการสอบสวนของเจ้าหน้าที่
ศักยภาพของเซลล์

ศักยภาพของเซลล์ หรือ ศักย์ของเซลล์  หมายถึง ศักยภาพของเซลล์ที่จะพัฒนาไปเป็นซลล์ชนิดต่างๆได้
ตอติโพเทนซี.
ตอติโพเทนซีเป็นความสามารถของเซลล์เดี่ยวที่จะสามารถแบ่งตัวและพัฒนาเป็นเซลล์ชนิดต่างๆของสิ่งมีชีวิตได้
สปอร์และไซโกตก็ถูกจัดเป็นเซลล์ที่มีตอติโพเทนซี
โดยทั่วไป เซลล์ของสัตว์จะเสียตอติโพเทนซีได้เมื่อพัฒนาผ่านช่วงการพัฒนาเอ็มบริโอ (embryonic development) ในขณะที่ สิ่งมีชีวิตบางชนิดบางชนิด เซลล์จะยังสามารถฟื้นตอติโพเทนซีขึ้นมาได้ เช่น เซลล์ของพืช
การเกิดของมนุษย์นั้น จะเริ่มจากการปฏิสนธิระหว่างอสุจิและไข่ ทำให้เกิดเซลล์เดียวที่มีโตติโพเทนซี ที่เรียกว่าไซโกต หลังจากนั้นเซลล์นั้นก็จะแบ่งตัวออกเป็นหลายเซลล์ และจะพัฒนาไปเป็นเอนโดเดิร์ม, หรือ เมโซเดิร์ม, หรือ เอ็กโทเดิร์ม เพื่อที่จะพัฒนาต่อไป จนกระทั่งพัฒนาไปเป็น Inner cell mass หรือ outer trophoblast ของ Blastocyst แล้ว เซลล์ที่มีโตติโพเทนซีเหล่านั้นก็จะเริ่มกลายเป็นเซลล์เฉพาะ และเสียโตติโพเทนซีไป
งานวิจัยหนอนตัวกลม C. elegans (Caenorhabditis elegans) เผยว่า กลไกหลายๆอย่างในการควบคุมอาร์เอ็นเอ (RNA regulation) อาจมีส่วนสำคัญในการรักษาโตติโพเทนซีในพัฒนาการขั้นต่างๆของสิ่งมีชีวิตหลายๆชนิด
เพลอริโพเทนซี.
สำหรับวงการชีววิทยาของเซลล์ เพลอริโพเทนซี (Pluripotency) หมายถึง ศักยภาพของสเต็มเซลล์ ในการพัฒนาไปเป็น เอนโดเดิร์ม, หรือ เมโซเดิร์ม, หรือ เอ็กโทเดิร์ม ได้
โรคชอบแต่งกายลักเพศ

โรคชอบแต่งกายลักเพศ  เป็นพฤติกรรมการแต่งกายข้ามเพศ ที่จะแต่งกายตรงข้ามกับเพศของตัวเอง คำว่า transvestism เกิดขึ้นในช่วงปลายคริสต์ทศวรรษ 1910 แต่คำนี้ก็เคยมีกล่าวถึงในไบเบิล ย้อนกลับไปถึงการกำเนิดของคน แต่อย่างไรก็ตามความหมายของคำได้เปลี่ยนไปหลายแบบ และยังคงใช้ในความหมายหลายแบบ
แม็กนัส เฮิร์ชเฟลด์ ได้ริเริ่มคำว่า transvestism (มาจากภาษาละตินว่า trans-, "ข้าม" และ vestitus, "แต่งกาย") มีความหมายว่าความสนใจทางเพศในการแต่งกายข้ามเพศ เขาใช้อธิบายคนที่มีนิสัยและสวมเสื้อผ้าของเพศตรงข้ามอย่างสมัครใจ โดยเขาได้แบ่งกลุ่มว่า มีทั้งในผู้ชายและผู้หญิง ที่มีรสนิยมรักเพศเดียวกัน รักร่วมเพศ รักสองเพศ และไม่ฝักใจทางเพศ
เจสสิกา เพาเล็ตโต

เจสสิกา เพาเล็ตโต (เกิดวันที่ 19 เมษายน 2533) เธอเป็นนางแบบชาวบราซิล เธอมีส่วนสูง 178 เซนติเมตร
ประวัติ.
เจสสิกา เกิดที่เมือง เบ็นโต กอนซาเวส  รัฐรีโอกรันดีโดซูล , 125 กิโลเมตรห่างจาก ปรอโต อเลกรี . เธอเป็นลูกสาวของ นักอุตสาหกรรม ที่บราซิล. ครอบครัวของเธอ มาจาก เวเนโต , อิตาลี
เหมือน Alessandra Ambrósio, Gisele Bündchen, Caroline Trentini และก็อีกหลายๆนางแบบบราซิลที่มาจาก รีโอ กรันดีโ ด ซูล เจสสิกา เพาเล็ตโต เริ่มด้วยการศึกษาใน โรงเรียนสอนเกี่ยวกับนางแบบชื่อ "ดีลสัน สไตน์" (Dilson Stein). เธอได้เข้าร่วมกับตัวแทน "มาริลีน" ("Marilyn") ที่ เซาเปาโล เมื่อสิ้นสุดปี พ.ศ. 2547 ภายในหนึ่งปี เธอเป็นที่ต้องการมากหลังจากนั้น.
ใน เดือนมกราคม พ.ศ. 2548 เธอได้เข้าร่วมในงาน "เซาเปาโลแฟชั่นวีค" (São Paulo Fashion Week - SPFW) และเธอได้ชนะการแข่งขันครั้งแรก ในรายการประกวด "ดรีมทิม" ("Dream Tim") ช่วงที่ทำงานกับ SPFW เธอได้เดินแบบ 29 ดีไซด์เนอร์. ในช่วงฤดูหนาว ปี พ.ศ. 2548 เจสสิกา ได้เข้าร่วมงาน "ริโอแฟชั่นวีค" (Rio Fashion Week) และถูกเลือกให้เป็นนางแบบที่ดีที่สุด.
ในช่วงสั้นหลังจากที่เธอได้ไปที่นิวยอร์กและ พำนักอยู่ที่นั่น. ในปี พ.ศ. 2549 เธอได้ไปญี่ปุ่นราวๆ สองสามเดือน และทำงานให้กับ "L'Oréal Japan", "Elle", "Elle Girl" และ แคตตาล็อกของห้างสรรพสินค้า “อีเสตัน” (- "Isetan"). ในปี พ.ศ. 2549 นิตยสาร "Folha" ได้จัดให้เธอเป็นหนึ่งใน 25 คนของนางแบบชาวบาซิลเลี่ยนที่มีชื่อเสียงที่สุด.
เจสสิกา ได้ถ่ายแบบในหลายๆแมกกาซีน รวมทั้ง:
เธอมีผลงานหลากหลายเกี่ยวกับงานโฆษณาแฟชั่นของบราซิล รวมทั้ง:
เธอได้เป็นนางแบบในแคตตาล็อกของเสื้อผ้าบราซิล บริษัท fashion "Maria Bonita" เธอได้ทำงานกับช่างภาพบราซิลดังต่อไปนี้:
ในปี 2550 เจสสิกา หยุดงานหนึ่งปี เพราะปัญหาด้านสุขภาพ. แต่เธอก็ได้กลับมาอีกครั้งอย่างสวยงามกว่าเดิม ในช่วงฤดูหนาว ปี พ.ศ. 2551 SPFW where she made the catwalk for a dozen of fashion companies including "Iodice", "Triton", "Giselle Nasser" และ "Amapô". หลังจากนั้น เธอก็ได้ไปที่ญี่ปุ่นอีกครั้ง. ในปี พ.ศ. 2553 หล่อนได้เซ็นสัญญากับ ตัวแทน "เอเอ็นซี" (anc.model management) ในฮัมบวก ประเทศเยอรมนี
ซัมเมอร์สแลม (2008)

ซัมเมอร์สแลม (2008)  เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ในปี 2008 ที่จัดหลังศึกใหญ่ เดอะเกรทอเมริกันแบช (2008) จัดเมื่อวันที่ 17 สิงหาคม ค.ศ. 2008 ณ สนามคอนเสโค ฟิลด์เฮ้าส์ ในเมืองอินเดียแนโพลิส, รัฐอินดีแอนา สหรัฐอเมริกา โดยแสดงนักมวยปล้ำจาก รอว์ ,สแมคดาวน์ และอีซีดับเบิลยู โดยจัดเป็นครั้งที่ 23 ของศึกซัมเมอร์สแลม
แชนแทค

แชนแทค  เป็นสัตว์ประหลาดที่ปรากฏในงานประพันธ์ชุดตำนานคธูลูของเอช. พี. เลิฟคราฟท์ โดยปรากฏตัวครั้งแรกในนิยายเรื่อง เดอะดรีมเควสต์ออฟอันโนนคาดัธ (พ.ศ. 2469).
ลักษณะ.
คำบรรยายใน"เดอะดรีมเควสต์ออฟอันโนนคาดัธ"ระบุว่าแชนแทคนั้นมีขนาดใหญ่กว่าช้าง ตามตัวมีเกล็ด รูปร่างเหมือนนกแต่มีปีกเหมือนค้างคาว มีหัวเหมือนม้า ผิวเป็นเมือก และเท้าเป็นกงเล็บ
แชนแทคนั้นอาศัยอยู่ในพื้นที่แห้งแล้งหนาวเย็นที่เรียกว่า Cold Waste ในโลกแห่งความฝัน ซึ่งบางครั้งจะมีผู้เรียกแชนแทคมาใช้เป็นสัตว์พาหนะเดินทางไปในอากาศได้ แชนแทคนั้นเป็นเผ่าพันธุ์รับใช้ของไนอาลาโธเทปและอิธาควา เนื่องจากนอเดนส์นั้นไล่ล่าแชนแทค ทำให้แชนแทคหวาดกลัวไนท์กอนท์ที่เป็นเผ่าพันธุ์รับใช้ของนอเดนส์มาก
สิทธิของกลุ่มบุคคลที่มีความหลากหลายทางเพศในประเทศอิสราเอล

สิทธิของเลสเบียน เกย์ ไบเซ็กชวล คนข้ามเพศ (กลุ่มบุคคลที่มีความหลากหลายทางเพศ) ในอิสราเอล ถือว่าพัฒนามากที่สุดในประเทศตะวันออกกลาง โดยในเดือนพฤศจิกายน ค.ศ. 2005 ศาลได้อนุญาตอย่างเป็นทางการให้คู่เลสเบียนสามารถรับเลี้ยงบุตรที่เกิดมาจากการผสมเทียมจากการบริจาคสเปิร์ม ซึ่งทำให้เกิดการประท้วงจากพรรคยิวออโทดอกซ์ (ซึ่งมีส่วนน้อย) มีการสมรสที่มิได้กระทำตามกฎหมาย ก็ประสบความสำเร็จเช่นเดียวกัน แต่การสมรสในเพศเดียวกันอย่างเป็นทางการยังไม่มีผลบังคับใช้ ซึ่งในประเทศอื่นมีการบังคับใช้แล้ว
อิสราเอลถือเป็นหนึ่งในประเทศที่มีการสนับสนุนการสมรสในเพศเดียวกันมากที่สุดในโลก กับตัวเลข 61% ที่ชาวอิสราเอลสนับสนุนการจดทะเบียนสมรสในคู่เพศเดียวกัน
อิสราเอล จอร์แดน ตุรกี อิรัก และไซปรัส เท่านั้นในตะวันออกกลาง ที่รักร่วมเพศเป็นที่ยอมรับ ไม่ถือเป็นเรื่องผิดกฎหมายและไม่ถูกลงโทษภายใต้กฎหมาย ซึ่งในประเทศส่วนใหญ่ในตะวันออกกลาง พฤติกรรมรักร่วมเพศถือเป็นเรื่องผิดกฎหมาย ที่มีการลงโทษการเฆี่ยนหรือแขวนคอ อิสราเอลถือเป็นประเทศแรกในเอเชียที่บุคคลรักร่วมเพศได้รับการปกป้องจากกฎหมายขจัดการเลือกปฏิบัติ และยังถือเป็นประเทศเดียวในตะวันออกกลางที่ได้รับการปกป้องจากกฎหมาย
ในเดือนสิงหาคม ค.ศ. 2009 ได้มีการจู่โจมยิงศูนย์เกย์และเลสเบียนในเทลอาวีฟ มีผู้เสียชีวิต 2 คน และบาดเจ็บมากกว่า 15 คน บุคคลสำคัญจากรัฐบาล อาทิเช่น นายกรัฐมนตรีอิสราเอล เบนจามิน เนทายาฮู และประธานาธิบดี ชิมอน เปเรส และหลายองค์กรร่วมประณามการกระทำดังกล่าว
สเตวาน ยอเวติช

สเตวาน ยอเวติช (#เปลี่ยนทาง , [stêʋaːn jǒʋetitɕ]; เกิด 2 พฤศจิกายน ค.ศ. 1989) เป็นนักฟุตบอลชาวมอนเตเนโกร ปัจจุบันลงเล่นในตำแหน่งกองหน้าตัวเป้า ให้กับแฮร์ทา เบเอ็สเซ สโมสรในบุนเดิสลีกา และเป็นกัปตันให้กับทีมชาติมอนเตเนโกร
สตาร์ ไดรเวอร์ เทพบุตรพิชิตดวงดาว

สตาร์ ไดรเวอร์ เทพบุตรพิชิตดวงดาว (; โรมาจิ: "Sutā Doraibā Kagayaki no Takuto, สตาร์ ไดรเวอร์ เทพบุตรพิชิตดวงดาว คะงะยะกิโนะทะกุโตะ")  เป็นการ์ตูนญี่ปุ่นออริจินอลแอนิเมชั่น ผลิตและแต่งเรื่องโดยสตูดิโอ BONES เป็นเรื่องราวเกี่ยวกับ สึนาชิ ทาคุโตะ เด็กหนุ่มผู้เดินทางมาเรียน ม.ปลาย ที่เกาะกางเขนใต้ แล้วได้พบกับสมาพันธ์คิราโบชิที่หวังจะนำไซบอดี้ อาวุธโบราณในยุคอดีต ที่ใช้ได้แค่ในซีโร่ไทม์ออกสู่โลกภายนอก ทำให้ทาคุโตะต้องต่อสู้ในนาม หนุ่มรูปงามแห่งทางช้างเผือก ร่วมไปกับ ทาวเบิร์น ไซบอดี้ประจำตัว
เนื้อเรื่องย่อ.
"สึนาชิ ทาคุโตะ" นักเรียนใหม่ของโรงเรียน ม.ปลาย ประจำเกาะกางเขนใต้ ขึ้นเรือเที่ยวสุดท้ายไม่ทัน ด้วยความบ้าระห่ำ จึงว่ายน้ำข้ามทะเลมายังเกาะนี้
"อาเงะมากิ วาโกะ" มิโกะทิศใต้ประจำเกาะ และ "ชินโด สุงาตะ" คู่หมั้น ได้ไปพบเขาสลบอยู่ริมหาด และช่วยชีวิตเอาไว้ ทำให้ทั้ง 3 คนกลายเป็นเพื่อนสนิทกัน เย็นวันต่อมา ทาคุโตะได้ลักลอบเข้าเหมืองทองร้างซึ่งเป็นเขตต้องห้าม และได้รับรู้ถึงสมาพันธ์คิราโบชิ ที่คอยกำจัดเหล่ามิโกะ เพื่อปลดผนึกนำไซบอดี้ อาวุธโบราณในยุคอดีตที่ใช้ได้แค่ในซีโร่ไทม์ออกสู่โลกภายนอก เพื่อปกป้องวาโกะ สัญลักษณ์ที่หน้าอกของทาคุโตะก็เปล่งแสง ทาวเบิร์น ไซบอดี้ตัวที่ 22 ก็ปรากฏ...
 สึนาชิ ทาคุโตะ (; โรมาจิ: "Tsunashi Takuto") 
 "ให้เสียงโดย:" มาโมรุ มิยาโนะ
ตัวละครหลัก.
นักเรียนที่ย้ายมาเรียนต่อ ม. ปลาย ที่เกาะกางเขนใต้ โดยหวังจะหาความสนุกสนานในชีวิตวัยรุ่น เค้าพลาดเรือเที่ยวสุดท้าย จึงว่ายน้ำข้ามทะเลมายังเกาะนี้ด้วยความบ้าระห่ำ จนสลบไปและได้รับการช่วยชีวิตโดยวาโกะ เค้าได้ล่วงรู้ความลับของไซบอดี้เข้า และสามารถอัญเชิญ ทาวเบิร์น มาได้
 อาเงะมากิ วาโกะ (; โรมาจิ: "Agemaki Wako") 
 "ให้เสียงโดย:" ซาโอริ ฮายามิ
มิโกะทิศใต้ประจำเกาะกางเขนใต้ คู่หมั้นของสุงาตะ เป็นคนร่าเริงสดใส เป็นเหมือนแกนกลางของกลุ่ม 3 สหาย ในวัยเด็กมีความฝันที่อยากจะเป็นนักร้องชื่อดัง แต่เมื่อเธอแอพริวอยเซ่ได้ด้วยความบังเอิญ ทำให้เธอรู้ว่า เพราะผนึกของมิโกะทำให้เธอไม่สามารถทำตามความฝันได้
 ชินโด สุงาตะ (; โรมาจิ: "Shindō Sugata") 
 "ให้เสียงโดย:" จุน ฟุคุยามะ
ทายาทของตระกูลชินโด ผู้ที่สามารถแอพริวอยเซ่กับไซบอดี้ระดับราชา "ซาเมคห์" ได้ เขาถูกกันไม่ให้ออกไปยังโลกภายนอก เนื่องจากพลังเฟส 1 "เสาแห่งราชัน" และไซบอดี้ของเขา มีพลังแข็งแกร่งและอันตรายเกินไป
ไซบอดี้.
ไซบอดี้ อาวุธโบราณในยุคอดีตที่พบในโบราณสถานบนเกาะกางเขนใต้ ผู้ที่จะขับได้ จำเป็นต้องมีสัญลักษณ์ซึ่งตรงกับ 1 ในไซบอดี้ทั้ง 22 ตน โดยแต่ละตัวจะมีรูปแบบการต่อสู้ต่างกันอย่างบางตัวเปลี่ยนตัวเองเป็นอาวุธบางตัวใช้อาวุธซึ่งแต่ละชิ้นจะมีชื่อต่างกันบางชิ้นเป็นชื่ออัญมณีบางชิ้นเป็นชื่อสถานที่ โดยสัญลักษณ์ที่ว่าจะได้รับการสืบทอดกันมาในตระกูลประจำสัญลักษณ์นั้นๆ เช่น ทาคุโตะ, สุงาตะ, วาโกะ แต่ในภายหลัง สมาพันธ์คิราโบชิ สามารถคิดค้นสร้างห้องควบคุม "โลงไฟฟ้า" และวิจัยเกี่ยวกับ "สัญลักษณ์ประดิษฐ์" ขึ้น ทำให้ผู้ไม่มีสัญลักษณ์ หรือสัญลักษณ์หายไป สามารถแอพพริวอยเซ่กับไซบอดี้ได้ถึงเฟส 2 เนื่องจากผนึกของมิโกะทั้ง 4 ทิศ ทำให้ไซบอดี้ขยับได้เฉพาะในช่วงซีโร่ไทม์เท่านั้น ในโลกปกติ ไซบอดี้จะเป็นเพียงรูปปั้นหินในโบราณสถาน ยกเว้นแต่เพียงทาวเบิร์นที่ไม่ปรากฏว่าอยู่ที่ใดกันแน่
รายชื่อไซบอดี้และไดรฟ์เวอร์ผู้ครอบครอง
เพลงประกอบ.
เพลงเปิดเรื่อง - เพลงปิดเรื่อง
เพลงของมิโกะ
Character Song
ซึ่งเพลงนี้เป็น CD Character Song (Vol.01) ที่แถมมากับ DVD Blu-ray แผ่นที่ 5 (วางจำหน่ายวันที่ 25 พฤษภาคม 2554)
ทั้ง 2 เพลงนี้ เป็น CD Character Song (Vol.02) ที่แถมมากับ DVD Blu-ray แผ่นที่ 6 (วางจำหน่ายวันที่ 22 มิถุนายน 2554)
ฟุตบอลทีมชาติมอนเตเนโกร

ฟุตบอลทีมชาติมอนเตเนโกร (#เปลี่ยนทาง , อักษรซีริลลิก:) เป็นทีมฟุตบอลตัวแทนของประเทศมอนเตเนโกร อยู่ภายใต้การดูแลของสมาคมฟุตบอลมอนเตเนโกร (FSCG) มีสนามเหย้าคือสนามกีฬานครพอดกอรีตซาซึ่งตั้งอยู่ที่กรุงพอดกอรีตซา เมืองหลวงของประเทศมอนเตเนโกร ทีมชาติมอนเตเนโกรเป็นหนึ่งในทีมชาติใหม่ล่าสุดของโลก โดยได้เข้าร่วมเป็นสมาชิกของฟีฟ่าและยูฟ่าใน ค.ศ. 2007 หลังจากการลงมติแยกตัวเป็นเอกราชจากประเทศเซอร์เบีย
ทีมชาติมอนเตเนโกรลงเล่นนัดแรกอย่างเป็นทางการในนัดที่พบกับฮังการีในเดือนมีนาคม ค.ศ. 2007 และเข้าร่วมการแข่งขันครั้งแรกในฟุตบอลโลก 2010 รอบคัดเลือก
วันไว้อาลัยแห่งชาติ

วันไว้อาลัยแห่งชาติ  เป็นวันซึ่งจัดขึ้นเพื่อไว้อาลัยหรือจัดกิจกรรมรำลึกโดยประชากรส่วนใหญ่ของประเทศประกอบพิธีด้วย วันไว้อาลัยแห่งชาติจะได้รับการประกาศจากรัฐบาลของชาตินั้น วันไว้อาลัยมักจะจัดขึ้นในโอกาสการเสียชีวิตหรืองานศพของบุคคลหรือกลุ่มบุคคลจากในประเทศหรือนอกประเทศ หรือวันครบรอบการเสียชีวิต
การรณรงค์กำปั้นเหล็ก

การรณรงค์กำปั้นเหล็ก เป็นโครงการทำหมันในฤดูร้อน พ.ศ. 2553 โดยเจ้าหน้าที่วางแผนครอบครัวในผู่หนิง เคาน์ตีในมณฑลกวางตุ้ง ประเทศจีน
เบื้องหลัง.
พ.ศ. 2521 รัฐบาลจีนได้เริ่มใช้นโยบายมีบุตรคนเดียว ซึ่งเป็นกฎหมายบังคับให้คู่สมรสมีลูกไม่เกินครอบครัวละหนึ่งคน ถึงแม้ว่าจะมีข้อยกเว้นบางประการก็ตาม นโยบายดังกล่าวจัดทำขึ้นเพื่อจัดการกับปัญหาประชากรล้นและปัญหาเศรษฐกิจ
พ.ศ. 2553 ความพยายามวางแผนครอบครัวในพุ่หนิงได้ลดลงเนื่องจากการเติบโตทางเศรษฐกิจอย่างรวดเร็วในพื้นที่ โดยกวางตุ้งได้กลายมาเป็นเขตอุตสาหกรรมการผลิตที่ประสบความสำเร็จที่สุดในสาธารณรัฐประชาชนจีน อย่างไรก็ตาม เจ้าหน้าที่วางแผนครอบครัวท้องถิ่นได้รับแรงกดดันให้ลดอัตราการเกิดเพื่อให้เป็นไปตามส่วนที่กำหนดไว้ทั่วประเทศ เฉิน ฮง-พิง หัวหน้าพรรคคอมมิวนิสต์ภูมิภาค ได้เริ่มการรณรงค์กำปั้นเหล็กเพื่อลดอัตราการเกิดดังกล่าว
การรณรงค์.
เมษายน พ.ศ. 2553 คณะทำงานเฉพาะกิจอันประกอบด้วยเจ้าหน้าที่ท้องถิ่นอย่างน้อย 600 คน ตั้งเป้าหมายไปยังสตรี 9,559 คนผู้ซึ่งละเมิดนโยบายมีบุตรคนเดียวของจีน สตรีจะได้รับการรายงานให้ไปยังคลินิกของรัฐเพื่อทำหมัน สมาชิกครอบครัวของสตรีผู้ซึ่งปฏิเสธการทำหมันเหล่านี้ถูกกักขังอย่างไม่มีกำหนดจนกว่าสตรีนั้นจะดำเนินการจนเสร็จ ในบางกรณี สตรีเหล่านั้นได้ถูกกักขังเสียเอง ในช่วงเวลา 20 วันของการรณรงค์ มีผู้คนถูกกักตัวไป 1,337 คน ตั้งแต่เดือนเมษายนถึงเดือนมิถุนายน มีสตรีมากกว่า 9,000 ได้รับรางานว่าถูกทำหมันอันเป็นผลของการณรงค์
การวิพากษ์วิจารณ์.
ข่าวของการรณรงค์มิได้อยู่ในพาดหัวข่าวหลักนอกเหนือจากในหนังสือพิมพ์ท้องถิ่น เหอ ยาฟู ผู้เชี่ยวชาญอิสระด้านการวางแผนครอบครัวในจีน เสนอแนะว่ารัฐบาลกลางได้พยายามปกปิดผลของการรณรงค์ เนื่องจากกฎหมายจีนได้ห้ามวิธีการดังกล่าว ทางการมณฑลได้รายงานว่าเจ้าหน้าที่ท้องถิ่นผู่หนิงจะได้รับการสอบสวนเพื่อพิจารณาความผิดตามกฎหมายต่อพฤติการณ์นี้ เคต แอลเลน จากองค์การนิรโทษกรรมสากล ได้อธิบายการรณรงค์ดังกล่าวว่า "น่าตกใจ" และให้ความเห็นว่า "ทางการจะต้องลงโทษการดำเนินการดังกล่าวทันที"
เค็นซูเกะ นางาอิ

เค็นซูเกะ นางาอิ (; โรมาจิ: "Nagai Kensuke") เกิดวันที่ 5 มีนาคม ค.ศ. 1989 ในจังหวัดฟูกูโอกะ ประเทศญี่ปุ่น เป็นนักฟุตบอล ชาวญี่ปุ่น ผู้ซึ่งเล่นให้กับมหาวิทยาลัยฟูกูโอกะในคีวชูยูนิเวอร์ซิตีลีก เขาได้มีรายชื่อในทีมชาติญี่ปุ่นเข้าร่วมแข่งขันรอบคัดเลือกเอเชียนคัพ 2011 โดยพบกับเยเมน และได้มีการเปิดตัวระดับนานาชาติเต็มรูปแบบของทีมในตารางการแข่งขันวันที่ 6 มกราคม ค.ศ. 2010 ใน ค.ศ. 2009 นางาอิเล่นให้กับสโมสรอวิสปา ฟูกูโอกะ ในเจลีก ดีวีชั่น 2 ในฐานะผู้เล่นที่กำหนดเพื่อการพัฒนาโดยลีกและสมาคมฟุตบอลญี่ปุ่น นอกจากนี้ เขายังเป็นผู้ทำประตูสูงสุดของการแข่งขันฟุตบอลในเอเชียนเกมส์ 2010 ด้วยเช่นกัน
โรชาน เซธ

โรชาน เซธ  เกิดเมื่อ วันที่ 2 เมษายน พ.ศ. 2485 เป็นนักแสดงชื่อดังของอังกฤษ และ บอลลีวู้ด โรชาน เซธ เกิดในรัฐพิหาร เขาเป็นบุตรของอาจารย์สอนวิชาเคมีคนหนึ่งในรัฐพิหาร ต่อมาได้เข้าวงการแสดง ผลงานภาพยนตร์ที่มีชื่อเสียง คือ คุรุ และคานธี ในบทชวาหระลาล เนห์รู
รัฐเมฮิโก

รัฐเมฮิโก (หรือย่อว่า Edomex) เป็นรัฐที่เป็นศูนย์กลางของประเทศเม็กซิโก มีเมืองหลวงของรัฐคือเมืองโตลูกา รัฐเริ่มก่อตั้งมาตั้งแต่ครั้งเป็นดินแดนของจักรวรรดิแอซเท็ก และยังคงมีเรื่อยมาจนอยู่ในเขตอุปราชแห่งนิวสเปนในยุคล่าอาณานิคม หลังจากที่ได้รับอิสรภาพ รัฐแบ่งแยกออกเป็นรัฐต่าง ๆ คือ รัฐอิดัลโก รัฐเกร์เรโร และรัฐโมเรโลส ซึ่งเม็กซิโกซิตีได้รับเลือกให้เป็นเมืองหลวงของชาติใหม่นี้ และดินแดนก็จึงถูกแบ่งแยกออกมา ดินแดนถูกแยกออกมาที่มีลักษณะดังปัจจุบันนี้ มาจากหุบเขาโตลูกา ทางตะวันตกของเม็กซิโกซิตีและรูปด้ามกะทะมีพื้นที่ทางทิศเหนือและตะวันออก ที่เป็นเอกลักษณ์ของรัฐนี้
รัฐฮงโดเนีย

ฮงโดเนีย  เป็นรัฐในประเทศบราซิล ตั้งอยู่ทางทิศตะวันตกเฉียงเหนือของประเทศ มีชายแดนทางตะวันตกเล็กน้อยติดกับรัฐอาครี ติดกับรัฐอามาโซนัชทางทิศเหนือ ติดกับรัฐมาตูโกรซูทางทิศตะวันออก และติดกับประเทศโบลิเวียทางทิศใต้ มีเมืองหลวงของรัฐคือเมืองโปร์ตูแวญู ชื่อของรัฐตั้งตามกังจีดู ฮงดง (Cândido Rondon) พื้นที่ 2 ใน 3 ของรัฐเป็นป่าฝนแอมะซอน
กู้ กวานจง

กู้ กวานจง (พินอิน: Gù Guānzhōng) เป็นนักแสดงชื่อดังของไต้หวัน และจีนแผ่นดินใหญ่ มีผลงานที่โดดเด่น คือ "กระบี่ไร้เทียมทาน" และภาคต่อ คือ "ยอดยุทธจักรมังกรฟ้า" ในบท "ฮุ้น ปวยเอี้ยง" ตัวละครเอก 
การศึกษา มัธยมศึกษาตอนปลาย 
ผลงานในระยะหลัง คือ การรับบทร้ายในหลายตอนของ "เปาบุ้นจิ้น ฉบับไต้หวัน" ในปี ค.ศ. 1993 เช่น ตอน "เปาบุ้นจิ้นตัวจริงตัวปลอม", "แก้วมังกร" และรับบทตัวเอกในตอน "อาญาสวรรค์" และ"ห้าหนูคะนองกรุง" ในบท "ไป๋ อฺวี้ถัง" รวมถึงภาพยนตร์ต้นทุนต่ำเรื่อง "Spirit in a Violent House" ในปี ค.ศ. 2003
ทางหลวงแผ่นดินหมายเลข 4009

ทางหลวงแผ่นดินหมายเลข 4009 สายบางใหญ่–อ่าวลึก มีจุดเริ่มต้นแยกจากทางแยกแสงเพชร อำเภอเมืองสุราษฎร์ธานี จังหวัดสุราษฎร์ธานี ตัดขึ้นไปทางใต้ผ่านอำเภอบ้านนาสาร อำเภอเวียงสระ อำเภอพระแสง จังหวัดสุราษฎร์ธานี อำเภอปลายพระยา และอำเภออ่าวลึก จังหวัดกระบี่ สิ้นสุดที่ทางหลวงแผ่นดินหมายเลข 4 มีความยาวประมาณ 145 กิโลเมตร อยู่ในจังหวัดสุราษฎร์ธานีประมาณ 114 กิโลเมตร อยู่ในจังหวัดกระบี่ประมาณ 31 กิโลเมตร ทางหลวงสายนี้ถูกตัดขาดเมือทางหลวงแผ่นดินหมายเลข 44 ได้สร้างเสร็จ แต่ได้มีการก่อสร้างสะพานข้ามทางหลวงหมายเลข 44 เพื่อเชื่อมต่อทางหลวงหมายเลข 4009 แล้ว
โรงเรียนบึงสามพันวิทยาคม

<ns>0</ns>
 <revision>
 <parentid>12154832</parentid>
 <timestamp>2025-03-11T18:07:12Z</timestamp>
 <contributor>
 <username>Wiraphat Raksat</username>
 </contributor>
 <origin>12190417</origin>
 <model>wikitext</model>
 <format>text/x-wiki</format>
โรงเรียนบึงสามพันวิทยาคม (อังกฤษ : Bungsamphan Wittayakom School; อักษรย่อ : บ.ว.) เป็นโรงเรียนมัธยมศึกษาขนาดกลาง ประเภทสหศึกษา และเป็นโรงเรียนประจำอำเภอบึงสามพัน ตั้งอยู่เลขที่ 800 หมู่ 7 ต.ซับสมอทอด อ.บึงสามพัน จ.เพชรบูรณ์ ติดถนนสระบุรี - หล่มสัก ห่างตัวจังหวัดเพชรบูรณ์ 80 กิโลเมตร มีพื้นที่ 50 ไร่ เปิดสอนในระดับชั้นมัธยมศึกษาตอนต้น (ม.1 - ม.3) และตอนปลาย (ม.4 - ม.6) ปัจจุบันมีครูที่สอนอยู่จำนวน 82 คน มีนักเรียนกำลังศึกษาอยู่จำนวน 1,150 คน
สุดา ชาลีผาย

สุดา ชาลีผาย  เกิดเมื่อวันที่ 6 มิถุนายน พ.ศ. 2530 ที่นครราชสีมา เป็นนักกีฬายกน้ำหนักทีมชาติไทย
คว้าเหรียญทองยกน้ำหนักรุ่น 53 กิโลกรัม หญิง ในซีเกมส์ครั้งที่ 24 ที่นครราชสีมา เมื่อปี พ.ศ. 2550 ได้รับเหรียญทอง จากการแข่งขันยกน้ำหนักชิงชนะเลิศแห่งเอเชีย ประจำปี 2551 ที่เมืองคานาซาว่า ประเทศญี่ปุ่น และชนะเลิศจากท่าคลีนแอนด์เจิร์กได้สำเร็จ โดยทำสถิติได้ 111 กก.จากการแข่งขันยกน้ำหนักเยาวชนชิงชนะเลิศแห่งโลก 2007 ที่กรุงปราก ประเทศสาธารณรัฐเช็ก นอกจากนี้สุดายังได้เหรียญทองแดงในการแข่งขันยกน้ำหนักโลกปี 2549 ในรุ่น 53 กิโลกรัม ที่ซันโตโดมิงโก, สาธารณรัฐโดมินิกัน
รายชื่อตอนในเชลล์ดอน

รายชื่อตอนในเชลล์ดอน เป็นรายชื่อตอนที่อยู่ในการ์ตูนทีวีแอนิเมชันของประเทศไทยเรื่อง "เชลล์ดอน"
รายชื่อตอน.
ซีซั่น 3.
ตั้งแต่ซีซั่น 3 เป็นต้นไป เชลล์ดอน จะออกอากาศ 30 นาทีเต็ม ไม่แบ่งการออกอากาศเป็นช่วงแบบ ซีซั่น 1 กับ 2
เก้ง

เก้ง อีเก้ง หรือ ฟาน เป็นกวางขนาดกลางและเล็กจำพวกหนึ่ง ที่อยู่ในวงศ์ย่อย Muntiacinae กระจายพันธุ์อยู่ตั้งแต่อนุทวีปอินเดีย, ประเทศจีนทางตอนใต้ไปจนถึงภูมิภาคอินโดจีน และเกาะต่าง ๆ ในฟิลิปปินส์และอินโดนีเซีย
มีรูปร่างโดยรวมคือ มีขนตามลำตัวสีน้ำตาล อาจมีสีอื่นผสมแตกต่างกันออกไปตามแต่ละชนิด เขามีขนาดเล็กกว่ากวางในสกุลอื่น ใต้ตามีต่อมน้ำตาเห็นได้ชัดเจน เป็นเส้นสีดำเป็นร่องยาว ตัวผู้เมื่อโตเต็มที่จะมีเขี้ยวงอกออกมาจากมุมปาก หางมีขนาดสั้น เวลาตกใจจะร้องว่า "เอิ๊บ ๆ" แล้วกระโดดหนีไป จึงเป็นที่มาของชื่อในภาษาอังกฤษว่า ("กวางเห่า")
เก้งเป็นกวางที่หากินในสภาพภูมิประเทศได้หลากหลาย ทั้งป่าดิบ ทุ่งหญ้า และพื้นที่ที่เป็นป่าเสื่อมโทรมหรือถูกแผ้วถาง เมื่อยังเป็นวัยอ่อนจะมีจุดสีขาวกระจายอยู่ตามลำตัวเหมือนกวางในสกุล "Axis"
ในปัจจุบันพบประมาณ 10 ชนิด มีเพียงสกุลเดียว คือ "Muntiacus" ซึ่งหลายชนิดเป็นสัตว์ที่หายากและมีข้อมูลทางวิชาการอยู่ไม่มาก บางชนิดก็ใกล้จะสูญพันธุ์แล้ว
เก้งอินโดจีน

เก้งอินโดจีน หรือ เก้งโรสเวลต์  เป็นเก้งชนิดหนึ่ง มีชื่อวิทยาศาสตร์ว่า "Muntiacus rooseveltorum"
เป็นเก้งที่มีข้อมูลทางวิชาการน้อยมาก โดยถูกพบตัวครั้งแรกในปี พ.ศ. 2475 ใกล้กับเมืองพงสาลี แขวงหลวงพระบาง ทางตอนเหนือของลาว และในปี พ.ศ. 2539 พบซากที่สันนิษฐานของเก้งที่เชื่อว่าน่าจะเป็นเก้งอินโดจีนอีกครั้ง ในแขวงเชียงขวาง 
โดยสันนิษฐานว่า อาจกระจายพันธุ์อยู่ในป่าดิบเขา หรือพื้นที่ที่ราบสูงทางตะวันออกของแม่น้ำโขง และอาจมีการกระจายพันธุ์ในเวียดนามด้วย โดยมีรูปร่างหน้าตาคล้ายกับเก้งหม้อ ("M. feae") ต่อมน้ำตามีขนาดเล็กคล้ายกับเก้งธรรมดา ("M. muntjak") โดยในบางข้อมูลจะจัดให้เป็นชนิดย่อยของเก้งหม้อด้วยซ้ำ
โอโฮ (วงดนตรี)

โอโฮ  เป็นวงดนตรีหญิงล้วน 4 คน ประกอบด้วย เอ๋, อ้อ, โบว์ จากวง XYZ และนักร้องนำ หนุ่ย นันทกานต์ ซึ่งทั้งหมดได้รับการชักชวนจากอัสนี โชติกุล ให้มาทำวงดนตรีในนามวงโอโฮ ซึ่งวงโอโฮมีผลงานเพลงออกมาเพียง 1 อัลบั้ม ชื่อ "OHO...OHO" มีเพลงที่ได้รับความนิยมคือ "เก็บใจใส่ (กุญแจ)" ซึ่งเป็นผลงานการแต่งเพลงของร็อคเกอร์ชื่อดัง เสก โลโซ ในนามปากกาว่า ส.ศรีวรา ต่อมาสมาชิกในวงก็แยกย้ายกันออกไป และเหลือเพียงหนุ่ย นันทกานต์ เท่านั้นที่ยังคงอยู่ในวงการในฐานะศิลปินเดี่ยวจนถึงปัจจุบัน
อัลบั้ม.
OHO...OHO.
วางจำหน่าย : กุมภาพันธ์ พ.ศ. 2542
รัฐโมเรโลส

รัฐโมเรโลส  เป็น 1 ใน 31 รัฐของประเทศเม็กซิโก รัฐมีพื้นที่ราว 4,941 ตร.กม. (1,907.7 ตร.ไมล์) เป็นรัฐที่เล็กที่เล็กที่สุดอันดับ 2 รัฐโมเรโลสติดกับรัฐเมฮิโกทางทิศตะวันออกเฉียงเหนือและตะวันตกเฉียงเหนือ ติดกับเม็กซิโกซิตีทางทิศเหนือ ติดกับรัฐปวยบลาทางทิศตะวันออก ติดกับรัฐเกร์เรโรทางทิศตะวันตกเฉียงใต้ จากการสำรวจสำมะโนประชากรใน ค.ศ. 2005 รัฐมีประชากร 1,612,899 คน
รัฐเป็นส่วนหนึ่งของรัฐเมฮิโกตั้งแต่จนกระทั่ง ค.ศ. 1869 เมื่อแยกออกมาและตั้งชื่อเป็นเกียรติแก่โฮเซ มาริอา โมเรโลส ภูมิอากาศของรัฐโดยมากแล้วจะอบอุ่นตลอดปี ทำให้สามารถปลูกต้นอ้อยและพืชอย่างอื่นได้ดี สถานที่ท่องเที่ยวเช่นหุบเขาเม็กซิโกที่มีมาตั้งแต่ยุคแอซเท็ก ปัจจุบันชาวเม็กซิโกจากเม็กซิโกซิตีมักใช้เวลาในวันหยุดที่รัฐนี้และเป็นเจ้าของบ้านหลังที่ 2 โดยเฉพาะอย่างยิ่งที่บริเวณเมืองเกวร์นาบากา (Cuernavaca) เมืองหลวงของรัฐ
รัฐยังเป็นที่รู้จักจากนักเต้นรำชิเนโลสที่แสดงในงานเทศกาลโดยเฉพาะในงานเฉลิมฉลอง (คาร์นิวัล) ในหลายพื้นที่ของรัฐ นอกจากนั้นยังมีเมืองเตปอซตลัน (Tepoztlán) เมืองมรดกโลกยุคใหม่
รูโดลฟู อาวีลา

รูโดลฟู อาวีลา  เป็นนักแข่งรถชาวมาเก๊า เกิดวันที่ 19 กุมภาพันธ์ ค.ศ. 1987 ที่กรุงลิสบอน ประเทศโปรตุเกส และใช้ชีวิตอยู่ที่นั่นสามปี ก่อนที่จะย้ายมายังมาเก๊าพร้อมกับคนในครอบครัว ปัจจุบันเขาแข่งขันในรายการปอร์เช่คาร์เรราคัพเอเชียในทีมเจปเซน
เก้งเจื่องเซิน

เก้งเจื่องเซิน หรือ เก้งอันนัม  เป็นเก้งชนิดหนึ่ง มีชื่อวิทยาศาสตร์ว่า "Muntiacus truongsonensis"
เป็นเก้งชนิดหนึ่งที่มีข้อมูลทางวิชาการน้อยมาก เหมือนเก้งอินโดจีน ("M. rooseveltorum") โดยถูกพบครั้งแรกเมื่อปี พ.ศ. 2540 ในเวียดนาม เป็นหัวกะโหลกที่นำมาวางขายเท่านั้น ทำให้สันนิษฐานว่ามีรูปร่างคล้ายกับเก้งธรรมดา ("M. muntjac") แต่มีขนาดเล็กกว่า ใบหน้าและขาทั้ง 4 ข้างมีสีดำคลายเก้งหม้อ ("M. feae") เชื่อว่าอาศัยอยู่ตามป่าดิบเขาของเทือกเขาอันนัมซึ่งเป็นพรมแดนธรรมชาติระหว่างเวียดนามกับลาว และสถานะของเก้งชนิดนี้ในปัจจุบันกำลังแย่ลงทุกขณะเพราะการบุกรุกทำลายป่าและล่าสัตว์อย่างรุนแรงใน 2 ประเทศนี้
การศึกษาภาษาญี่ปุ่นในสหรัฐอเมริกา

การศึกษาภาษาญี่ปุ่นในสหรัฐอเมริกา เริ่มขึ้นในปลายศตวรรษที่ 19 โดยมุ่งเน้นไปที่กลุ่มเยาวชนชาวอเมริกันเชื้อสายญี่ปุ่น และดำเนินการโดยกลุ่มผู้ปกครองและสถาบันชุมชน ในช่วงเวลาของศตวรรษถัดไป มันได้ขยายออกไปอย่างช้าๆ สำหรับผู้ที่ไม่ได้เป็นชาวญี่ปุ่นตลอดจนผู้ที่ไม่ได้ใช้ภาษาญี่ปุ่นเป็นภาษาแม่ (เด็กชาวต่างชาติส่วนใหญ่ได้รับการศึกษาภาษาญี่ปุ่นในโรงเรียนนานาชาติ) ในปี ค.ศ. 2006 จากการสำรวจของผู้เรียนภาษาต่างประเทศ โดย Japan Foundation ได้พบว่ามีครูผู้สอน 3,217 ราย ที่ทำการสอนภาษาญี่ปุ่นให้กับนักเรียน 117,969 ราย ใน 1,092 สถาบันที่ต่างกัน ซึ่งจำนวนนักเรียนได้ลดลงไป 16% นับจากการสำรวจตั้งแต่ปี ค.ศ. 2005 เป็นต้นมา
ประวัติ.
การสอนภาษาญี่ปุ่นในสหรัฐอเมริกาช่วงแรก มีวัตถุประสงค์ที่จะให้เป็นภาษาพื้นบ้าน การอพยพเข้าสู่ฮาวายของชาวญี่ปุ่นเริ่มต้นในปี ค.ศ. 1868 และเข้าสู่แผ่นดินใหญ่ในปี ค.ศ. 1869 พ่อแม่กลุ่มอิเซอิ (ชาวญี่ปุ่นกลุ่มแรกที่อพยพเข้าเมือง) ต่างกังวลเกี่ยวกับการเปลี่ยนเป็นวิถีชีวิตไปเหมือนกับชาวอเมริกันของเด็กๆกลุ่มนิเซอิ (เด็กชาวญี่ปุ่นที่เกิดในประเทศแห่งใหม่) จึงได้จัดตั้งโรงเรียนนิฮนจิน เง็กโค ซึ่งเป็นโรงเรียนนอกระบบเพื่อสอนภาษาและวัฒนธรรมของประเทศที่เป็นบรรพบุรุษของพวกเขา ในฮาวาย โรงเรียนแห่งแรกได้ก่อตั้งขึ้นในยุค 1890 โดยในปีค.ศ. 1920 มีผู้มาลงทะเบียนเรียน 98 เปอร์เซ็นต์เป็นชาวอเมริกันเชื้อสายญี่ปุ่นในฮาวาย สถิติค.ศ. 1934 มีโรงเรียน 183 แห่ง กับนักเรียนรวมทั้งสิ้น 41,192 ราย ส่วนบนแผ่นดินใหญ่ มีโรงเรียนสอนภาษาญี่ปุ่นแห่งแรกชื่อ "นิฮองโง กาคุอิน" ในแคลิฟอร์เนีย ที่ก่อตั้งขึ้นในปีค.ศ. 1903 โดยในปีค.ศ. 1912 มีโรงเรียนทั้งสิ้น 18 แห่งที่จัดตั้งขึ้นในแคลิฟอร์เนียเท่านั้น
รัฐกินตานาโร

รัฐกินตานาโร  เป็น 1 ใน 31 รัฐของประเทศเม็กซิโก ตั้งอยู่ทางตะวันออกของคาบสมุทรยูกาตัน อยู่ติดกับรัฐยูกาตันและรัฐกัมเปเชทางทิศเหนือและตะวันตก ติดกับทะเลแคริบเบียนทางทิศตะวันออก และติดกับประเทศเบลีซทางทิศใต้ เมืองหลวงของรัฐกินตานาโรคือเมือง เชตูมัล
รัฐกินตานาโร มีเมืองพักตากอากาศอยู่หลายเมือง เช่น กังกุน, เกาะโกซูเมลและมูเคเรส, เมืองบากาลาร์, เฟลิเปการ์ริโยปวยร์โต (Felipe Carrillo Puert), ปลายาเดลการ์เมน (Playa del Carmen), ปวยร์โตคัวเรซ (Puerto Juárez), อากูมัล (Akumal), ชกาลัก (Xcalak), และปวยร์โตโมเรโลส (Puerto Morelos) และยังมีเมืองโบราณอารยธรรมมายาอย่างเมือง Chacchoben, Chakanbakán, Chamax, Coba, Dzibanché, El Meco, Ichpaatán, Kohunlich, Muyil, Oxtankah, Tancah, Tulum, Tupak, Xel-Há, และ Xcaret
รัฐครอบคลุมพื้นที่ 50,351 ตร.กม. (19,440.6 ตร.ไมล์) และจากการสำรวจประชากรในปี ค.ศ. 2005 มีประชากร 1,135,309 คน รัฐยังมีอัตราการเพิ่มประชากรอย่างรวดเร็วเนื่องจากการก่อสร้างโรงแรมและความต้องการคนงาน มีประชากรจากรัฐยูกาตัน รัฐกัมเปเช รัฐตาบัสโก และรัฐเบรากรุซ อพยพเข้ามา แต่ถึงกระนั้นบริเวณที่ตั้งรีสอร์ตก็มักจะได้รับผลกระทบจากเฮอร์ริเคนอันเนื่องมาจากที่ตั้ง 
ชื่อของรัฐตั้งขึ้นตาม อันเดรส กินตานา โร (Andrés Quintana Roo)
รัฐตาบัสโก

รัฐตาบัสโก  เป็นรัฐในประเทศเม็กซิโก ติดกับรัฐเบรากรุซทางทิศตะวันตก ติดกับรัฐเชียปัสทางทิศใต้ และติดกับรัฐกัมเปเชทางทิศเหนือ-ตะวันออก ส่วนทางทิศตะวันออกของรัฐตาบัสโกมีชายแดนติดกับจังหวัดเปเตนของประเทศกัวเตมาลา และทางทิศเหนือติดกับอ่าวกัมเปเช (เป็นส่วนหนึ่งของอ่าวเม็กซิโก) รัฐตาบัสโกกินพื้นที่ครึ่งหนึ่งทางเหนือของคอคอดเตวันเตเปก (Tehuantepec)
เมืองหลวงของรัฐคือเมืองบิยาเอร์โมซา ส่วนเมืองสำคัญอื่นได้แก่การ์ดินัส โกมัลกัลโก และปาราอิโซ
การทัพเจียงเฉียว

การทัพเจียงเฉียว เป็นยุทธการและการต่อสู้ประปรายอย่างต่อเนื่องซึ่งเกิดขึ้นหลังจากอุบัติการณ์มุกเดนในช่วงที่กองทัพญี่ปุ่นได้ยึดครองแมนจูเรียก่อนสงครามจีน–ญี่ปุ่นครั้งที่สอง
เองรีกี ดี เซนา ฟีร์นังดิช

เองรีกี ดี เซนา ฟีร์นังดิช  หรือชื่อจีน เฟยลี่ฉี  เกิดวันที่ 15 ตุลาคม ค.ศ. 1923 เสียชีวิตวันที่ 4 ตุลาคม ค.ศ. 2010 ที่มาเก๊า เป็นนักเขียนชาวมาเก๊า เป็นหนึ่งใน 11 ของครอบครัวชาวมาเก๊าที่เก่าแก่ ซึ่งเป็นตระกูลที่ตั้งถิ่นฐานในมาเก๊ามากว่า 250 ปีที่ผ่านมา เขาได้ศึกษาวิชากฎหมายที่มหาวิทยาลัยโกอิมบราก่อนที่จะเป็นนักเขียนในเวลาต่อมา งานของเขาเขียนขึ้นเป็นภาษาโปรตุเกส โดยสร้างเนื้อหาเป็นบรรยากาศของแว่นแคว้นในยุค 1930, 1940 และ 1950 โดยมักมุ่งเน้นถึงการใช้ชีวิตของตัวละครเชื้อชาติผสม เช่นเดียวกันกับตัวของผู้เขียนเอง งานเขียนของเขาเป็นมุมมองที่มีเอกลักษณ์ในเรื่องของวิวัฒนาการของแว่นแคว้นในศตวรรษที่ยี่สิบ
นอกจากงานเขียนของแล้ว เขายังเป็นครูและเป็นผู้อำนวยการที่โรงเรียนพณิชยการเปดรู นูลัชกู ตั้งแต่ปี ค.ศ. 1998 ถึง 2009 เขาประจำอยู่ที่ General Assembly of CAM ซึ่งเป็นโอเปอเรเตอร์ของสนามบินนานาชาติมาเก๊า เขามีบุตรชายชื่อฟีลีปี ดี เซนา ฟีร์นังดิช ซึ่งเป็นอดีตหัวหน้าสโมสรโรตารีของมาเก๊า กับมีเกล เซนา ฟีร์นังดิช ซึ่งเป็นนักกฎหมาย ในปี ค.ศ. 2006 เองรีกี ดี เซนา ฟีร์นังดิชได้รับปริญญาดุษฎีบัณฑิตกิตติมศักดิ์จากมหาวิทยาลัยมาเก๊าและเหรียญเชิดชูด้านวัฒนธรรมในปี ค.ศ. 2001
มายด์ (วงดนตรี)

มายด์  เป็นกลุ่มดนตรีแนวป็อป จากจังหวัดเชียงใหม่ เริ่มเข้าสู่วงการดนตรี ด้วยการประกวดวงดนตรี "พานาโซนิค สตาร์ ชาเลนจ์" ปี พ.ศ. 2546 โดยเป็นวงดนตรีชนะเลิศอันดับ 1 ในปีนั้น ก่อนจะมีผลงานอัลบั้มออกมาในชื่อเดียวกับวงว่า "Mild" โดยอยู่ภายใต้สังกัด อัพจี ในเครือจีเอ็มเอ็ม แกรมมี่ ต่อมาในปี พ.ศ. 2556 วงมายด์ได้ย้ายไปสังกัด Spicydisc
ลิงขนทอง

ลิงขนทอง ("Cercopithecus kandti") เป็นสปีชีส์หนึ่งของลิงโลกเก่า พบในเทือกเขาวีรูงกาในแอฟริกากลาง รวมทั้งอุทยานแห่งชาติ 4 แห่งในสาธารณรัฐประชาธิปไตยคองโก เขตที่อยู่ของมันจำกัดอยู่บริเวณป่าบนที่สูง โดยเฉพาะอย่างยิ่งใกล้กับบริเวณที่มีต้นไผ่ขึ้น
ลิงขนทองเคยถูกจัดให้เป็นสปีชีส์ย่อยของลิงสีน้ำเงิน ("Cercopithecus mitis") ลิงทั้งสองชนิดนี้มีลักษณะโดยทั่วไปเหมือนกัน แต่ลิงขนทองจะมีปื้นสีส้มทองบริเวณสีข้างด้านบนและหลัง ลิงขนทองอาศัยอยู่ในพื้นที่ขนาดเล็กซึ่งทับซ้อนกับถิิ่นของกอริลลาภูเขากลุ่มหนึ่ง พฤติกรรมของลิงขนทองยังไม่เป็นที่ทราบกันดีนัก มันอาศัยอยู่กันเป็นกลุ่มซึ่งอาจมีลิงมากถึง 30 ตัว อาหารของมันส่วนใหญ่เป็นใบไม้และผลไม้ และยังคาดกันว่ามันอาจจะกินแมลงด้วย
เนื่องจากการทำลายพื้นที่อยู่อาศัยอย่างต่อเนื่องและเหตุสงครามปัจจุบันในเขตถิ่นที่อยู่อันจำกัด ทำให้ลิงขนทองถูกจัดให้เป็นสัตว์ใกล้สูญพันธุ์ในบัญชีแดงของสหภาพเพื่อการอนุรักษ์ธรรมชาติ
เทือกเขาวีรูงกา

เทือกเขาวีรูงกา  เป็นแนวภูเขาไฟในแอฟริกาตะวันออก ตามพรมแดนด้านเหนือของรวันดา สาธารณรัฐประชาธิปไตยคองโก และยูกันดา เทือกเขานี้เป็นสาขาหนึ่งของอัลเปอร์ไทน์ริฟต์ ซึ่งเป็นส่วนหนึ่งของเกรตริฟต์แวลลีย์ ตั้งอยู่ระหว่างทะเลสาบเอ็ดเวิร์ดและทะเลสาบกิวู คำว่า "วีรูงกา" เป็นคำในภาษาอังกฤษของคำว่า ibirunga ในภาษากินยาร์วันดา ซึ่งมีความหมายว่า "เทือกเขา"
เทือกเขาวีรูงกาประกอบด้วยภูเขาไฟหลัก 8 ลูก ส่วนใหญ่เป็นภูเขาไฟที่สงบแล้ว ยกเว้นภูเขาไฟเอ็นยิรากอนโก (3,462 เมตร) และภูเขาไฟนัยยะมูรกิรา (3,063 เมตร) ทั้งสองอยู่ในสาธารณรัฐประชาธิปไตยคองโก การปะทุครั้งล่าสุดเกิดขึ้นเมื่อ พ.ศ. 2549 และในเดือนมกราคม พ.ศ. 2553 ภูเขาไฟคาริซิมบิ (4,507 เมตร) เป็นภูเขาที่สูงที่สุด ภูเขาไฟที่เก่าแก่ที่สุด คือ ภูเขาไฟซาบีอินโย (3,634 เมตร)
เทือกเขาวีรูงกาเป็นที่อยู่อาศัยของกอริลลาภูเขาที่ใกล้สูญพันธุ์ จนขึ้นบัญชีแดงของสหภาพเพื่อการอนุรักษ์ธรรมชาติ เนื่องจากการสูญเสียที่อยู่อาศัย การบุกรุกป่าเพื่อล่าสัตว์ โรคระบาดและสงคราม ศูนย์วิจัยคาริโซเค ก่อตั้งขึ้นโดยดีแอน ฟอสซี เพื่อสังเกตกอริลลาใกล้กับที่อยู่อาศัยตามธรรมชาติ
ลภัสภร ถาวรเจริญ

ร้อยตำรวจเอกหญิงลภัสภร ถาวรเจริญ (เดิมชื่อ จุฑามาศ ถาวรเจริญ; 21 ธันวาคม พ.ศ. 2524 –) เกิดในจังหวัดสงขลา เป็นนักกรีฑาประเภทวิ่งระยะสั้น ซึ่งแข่งขันในระดับระหว่างประเทศในนามของประเทศไทย
ในการแข่งขันซีเกมส์ 2009 ซึ่งจัดขึ้นในเวียงจันทน์ ลภัสภรลงป้องกันตำแหน่งแชมป์วิ่งผลัด 4×100 เมตรหญิง ร่วมกับจินตหรา เสียงดี ภัสสร จักษุนิลกร และนงนุช แสนราช ได้เหรียญทอง ทำสถิติ 44.82 วินาที
ลภัสภรเข้าร่วมการแข่งขันในโอลิมปิกฤดูร้อน 2008 ซึ่งจัดขึ้นในปักกิ่ง โดยเข้าร่วมการแข่งขันประเภทวิ่ง 100 เมตร และเข้าเส้นชัยเป็นลำดับที่หก ทำเวลาไป 11.82 วินาที ไม่สามารถผ่านเข้าไปแข่งขันในรอบสองได้ ได้เข้าร่วมการแข่งขันวิ่งประเภท 4×100 เมตร ร่วมกับสังวาลย์ จักษุนิล ณีรนุช กล่อมดีและนงนุช แสนราช ในรอบแรกพวกเขาเข้าเส้นชัยเป็นลำดับที่ห้า ทำเวลาไป 44.38 วินาที ทำให้อยู่ในลำดับที่ 11 จาก 16 ชาติที่เข้าร่วมการแข่งขัน ไม่ผ่านการคัดเลือกเข้าสู่รอบสุดท้าย
การจลาจล

การจลาจล เป็นรูปแบบหนึ่งของการก่อความไม่สงบต่อเจ้าหน้าที่ของรัฐ ทรัพย์สินหรือประชาชน ซึ่งมีลักษณะเป็นการปรากฏตัวออกมาทันใดของกลุ่มคนที่ไม่มีการจัดระเบียบและหุนหันพลันแล่นที่จะใช้ความรุนแรง ถึงแม้ว่าอาจมีคนหรือกลุ่มคนพยายามที่จะนำหรือควบคุมการจลาจล แต่ส่วนใหญ่แล้วการจลาจลมักไร้ระเบียบเป็นธรรมดาและแสดงพฤติกรรมฝูง
การจลาจลมักเกิดขึ้นเป็นปฏิกิรยาจากการได้รับความเดือดร้อนหรือการแสดงความไม่เห็นด้วย ในประวัติศาสตร์ การจลาจลเกิดขึ้นเนื่องจากได้รับค่าแรงต่ำหรือคุณภาพชีวิต รัฐบาล การกดขี่ ภาษีหรือการเกณฑ์ทหาร ความขัดแย้งระหว่างกลุ่มเชื้อชาติ การขาดแคลนอาหารหรือความขัดแย้งทางศาสนา ผลจากการแข่งขันกีฬาหรือความไม่พอใจกับช่องทางของกฎหมายผ่านการแสดงความคับข้องใจ
การจลาจลมักเกี่ยวข้องกับการทำลายทรัพย์สินของรัฐหรือเอกชน ทรัพย์สินที่ตกเป็นเป้าหมายโดยเฉพาะแตกต่างกันไปขึ้นอยู่กับสาเหตุของการจลาจลและการโน้มเอียงทางความคิด เป้าหมายสามารถรวมไปถึงร้านค้า รถยนต์ ร้านอาหาร สถาบันของรัฐหรือสิ่งก่อสร้างทางศาสนา
ผู้ก่อการจลาจลจำนวนหนึ่งค่อนข้างมีความชำนาญในการทำความเข้าใจและการสกัดยุทธวิธีที่ตำรวจใช้ในสถานการณ์จลาจล คู่มือสำหรับการจลาจลให้ประสบความสำเร็จสามารถเข้าถึงได้บนอินเทอร์เน็ต คู่มือเหล่านี้ยังกระตุ้นให้ผู้ก่อการจลาจลนำสื่อเข้ามามีส่วนเกี่ยวข้องด้วย เนื่องจากพบว่าการมีกล้องไปด้วยจะมีความปลอดภัยและได้รับความสนใจมากกว่า พลเมืองที่มีกล้องวิดีโอยังสามารถมีผลกระทบต่อทั้งผู้ก่อการจลาจลและตำรวจได้
การรับมือกับการจลาจลมักจะเป็นงานยากของกรมตำรวจบ่อยครั้ง และเจ้าหน้าที่ตำรวจที่ถูกส่งตัวไปรับมือกับการจลาจลมักจะถือโล่ยุทธวิธีและลูกซองปราบจลาจล ส่วนใหญ่เนื่องมาจากการกระจายที่กว้างกว่าของล้ากล้องสั้น ตำรวจยังอาจใช้แก๊สน้ำตาหรือแก๊สซีเอสเพื่อหยุดผู้ก่อการจลาจล ตำรวจปราบจลาจลส่วนใหญ่ใช้วิธีอาวุธไม่ร้ายแรงในการควบคุมฝูงชน อย่างเช่น ปืนลูกซองที่ยิงกระสุนยางและกระสุนถุงตะกั่วเพื่อทำให้ได้รับบาดเจ็บหรือทำให้ผู้ก่อการจลาจลง่ายต่อการจับกุม
การรับมือ.
ตำรวจมักจะเป็นผู้รับผิดชอบการรับมือกับการจลาจล (การควบคุมฝูงชน) ถึงแม้ว่าวิธีการควบคุมฝูงชนอาจแตกต่างกันไปในแต่ละประเทศ ยุทธวิธีและอาวุธที่ใช้สามารถรวมไปถึงสุนัขจู่โจม ปืนฉีดน้ำแรงดันสูง กระสุนพลาสติก กระสุนยาง สเปรย์พริกไทย กระสุนถุงตะกั่ว และยุทธวิธีสแนทช์สควอด ซึ่งถึงแม้ว่าจะได้รับการอธิบายว่าเป็นอาวุธไม่ร้ายแรงหรือถึงแก่ชีวิต ก็มีประชาชนบางส่วนที่ได้รับการระบุว่าเสียชีวิตหรือได้รับบาดเจ็บเนื่องจากการใช้งาน
เสือภูเขา (ภาพยนตร์)

เสือภูเขา เป็นภาพยนตร์ไทยที่กำกับโดย ธีระธร สิริพันธ์วราภรณ์ ผลิตโดย พระนครฟิล์ม นำแสดงโดย ทศพร รถกิจ ธิญาดา พรรณบัว โหน่ง ชะชะช่า โน้ต เชิญยิ้ม สมชาย ศักดิกุล กรุง ศรีวิไล ค่อม ชวนชื่น และโปงลางสะออน เข้าฉายในเมื่อ 1 ธันวาคม พ.ศ. 2548 โดยภาพยนตร์เรื่องนี้เป็นการรีเมคจากภาพยนตร์ชื่อเดียวกันที่เข้าฉายเมื่อปี พ.ศ. 2522 นำแสดงโดยสรพงศ์ ชาตรี